Stokin Lama Jangan Buang, Boleh Buat Teknik ‘Pencil Tracing’ Latih Anak Pandai Menulis

Bila anak sudah meningkat dewasa, bukan sahaja penting untuk ibu bapa melatih anak untuk cekap mengenal huruf dan membaca malah penting juga untuk ajar mereka pandai menulis. Ada dalam kalangan anak-anak yang sudah berumur 4 tahun dan keatas masih tidak tahu dan mahir untuk memegang pensil. Memang parah ni!
Jadi, salah satu teknik yang ibu bapa boleh guna adalah ‘Pencil Tracing Technique’ dengan menggunakan stokin supaya jari anak terlatih dengan memegang pensel. Boleh cuba!

ANAK TAK BIASA PEGANG ALAT TULIS, GUNA TEKNIK ‘PENCIL TRACING’

Kami sekeluarga memang sudah gazettekan Omar ni anak bongsu. Hehehe. Jadinya bila begitu, secara automatiknya, kami memang berlambat-lambat dengan perkembangan Omar. Terlalu enjoy zaman toddler dia. Antara kesannya ialah, diantara adik-beradik, Omar yang paling lambat potty train, paling lambat pandai pakai baju dan seluar sendiri (ni pakai baju sendiri pun belum lepas lagi, seluor je boleh), paling lambat tidur asing dan masih belum boleh suap makanan sendiri (kecuali finger food). Oh ya, masih hisap susu dalam botol..haiyaaaa

Apa-apa sahaja perkara yang disuruh, kalau tiada kena mengena dengan bermain, Omar suka beri jawapan;

“Omar tak retilah.”
“Omar penat.”
“Omar mengantuk”, walau hakikatnya tak pun.
Dan dalam kebanyakkan kes, kami semua akan mengalah dan mengikut kehendaknya. Adehai… Sampailah dah masuk tadika ni. Omar memang sangat asing dengan alat tulis atau alat mewarna. Abang-abangnya dulu adalah juga suka mewarna sebelum tadika. Omar? Pegang pensel pun tak pernah oiii! Hujung minggu ni tengok dalam beg sekolah, ada 2 lembaran kerja “pencil tracing” yang perlu disiapkan.

“Jom, Omar kita buat kerja ni nak?”
“Omar penat.” Ok dah agak dah jawapan ni.
“Jomlah..kejap je. Meh. Mak tolong.”
Dia pun melangkahlah ke meja jepun tempat kami buat kerja.
“Omar tak reti..” Yup, memang sangat awkward Omar pegang pensel. Bila mata pensel kena kertas langsung tiada tekanan.
Cikgu pun buatlah the next best thing. Cikgu terangkan macam mana hendak pegang pensel. Cikgu masukkan pensel dalam genggamannya dan turut menulis bersama-sama. Dua tiga kejap, genggamannya lari dan kembali kepada cara pegangan yang salah. Ha..mulalah dia bermalas-malas nak buat. Ok, en Google mesti ada cara, atau tip untuk bantu anak biasa pegang pensel. Cari punya cari, memang ada banyak. Tapi cikgu pilih ‘Teknik Setokin”. Sebab apa? Teknik ni memerlukan paling sedikit instructions kepada anak.
Macam ni;
1. Cari setokin lama (yang dah tak muat atau tak pakai). Kalau boleh yang getah masih elok. Jangan guna setokin bapak dia. Besor sangat.

2. Masukkan setokin ke tangan anak. Kenalpasti (agak-agak je) di mana ibu jari, jari telunjuk dan jari hantu.

3. Buat 2 lubang dengan gunting. Satu untuk ibu jari, satu untuk jari telunjuk dan jari hantu.

4. Pakaikan setokin pada tangan anak. Yang keluar hanya 3 jari. Jari manis dan jari kelingking automatik akan bergulung di dalam setokin.

5. Buatlah apa-apa cerita tentang setokin tu. Cerita cikgu macam ni:

” Ada sekor dinasaur ni, gigi dia ada 3 je tau (sambil angkat tangan anak yang ada setokin). Dia ni dinosaur pelik. Dia ni tak macam dinosaur lain, makan daging ke, daun ke. Dia makan batang kayu. Kalau ada batang kayu, dia gigit kuat-kuat, tak bagi lepas. Sambil-sambil cari batang kayu (baca pensel). Haaa….macam ni (tunjuk pensel). Kayu macam ni dia suka. Hulur pensel ke tangan anak.

“Ha! Gigit kuat-kuat tau! Jangan lepas!”
Lepas tu, cubalah beberapa latihan tracing. Hendak kata terus boleh tulis tu, memang tidaklah. Tetapi mood dia jadi lain sikit. Nak jugaklah menulis. Tekanan pun kuat sikit. Jari-jari dia susah nak kembali ke pegangan yang salah. Dapatlah buat beberapa latihan. Dapatlah juga siapkan homework. Masih belum mahir lagi. Bak kata orang putih, practice makes perfect. Lama-lama buat, plus doa, Insya Allah boleh. Ps: bolehlah cuba kalau mahu. Kalau tahu ada yang nak cuba, boleh share.
Sumber : Hajar Md Said


Cikgu Kongsi Situasi Budak Darjah 1 Masuk Tandas, Mak Ayah Kena Ajar Awal!

Nampaknya sesi persekolahan sudah bermula setelah sekian lama anak-anak melakukan pembelajran di rumah. Bila sudah masuk ke sekolah, macam-macam telatah yang kita dapat lihat dikongsikan di laman media sosial termasuklah telatah anak-anak murid ini masuk ke tandas.
Begitu juga dengan perkongsian dari cikgu ini di laman Facebook apabila melihat anak muridnya mencabut semua pakaian sekolah semata-mata untuk masuk ke tandas! Ini adalah beberapa asas pembelajaran untuk masuk ke tandas selain berada di rumah untuk mak ayah terapkan dari awal.

Baca juga: Biar Betul Makanan RMT Sekolah Macam Ini?
BUDAK DARJAH 1 MASUK TANDAS, MACAM-MACAM KERENAH…

Tenang semua. Ini bukan gambar kes jenayah ya.

Ini hanyalah salah satu gelagat anak-anak tahun 1 yang masih dalam fasa menyesuaikan diri dengan persekitaran di sekolah. Selain bilik darjah, tandas juga merupakan tempat yang mencabar untuk anak-anak menyesuaikan diri. Serius ni…Jangan pandang rendah pada cabaran di tandas.
Jangan terkejut kalau ada anak-anak yang sanggup tahan kencing dan berak di sekolah sebab ada macam-macam halangan untuk mereka menggunakan tandas di sekolah. Kadang-kadang kat rumah semua tandas duduk, tapi kat sekolah semua nak kena cangkung. Bila begitu maka timbullah pelbagai ‘isu teknikal’ seperti nak bukak seluar macam mana, nak kangkang tak lepas lah sebab seluar tersangkut dan macam-macam lagi. Pengalaman saya ada di kalangan anak-anak tahun 1 yang tak boleh mencangkung. Bila mencangkung mesti terduduk ke belakang.

Macam dalam gambar di atas ni memang kat rumah bila ke tandas caranya memang begitu. Tanggal habis seluar kat luar bilik air dan masuk ke tandas, jadi di sekolah pun macam tu lah dia buat. Ini kira bagus sebab sebab dalam tandas dah dia bukak. Awal-awal hari tu luar tandas tu dia berjoget tak pakai seluar.
 Isu kebersihan tandas pun satu hal juga. Al maklumlah kalau dah beratus orang kanak-kanak yang kadang-kadang tak berapa pandai menetapkan sasaran semasa membuang air kecil dan air besar berkongsi menggunakan tandas memang makcik cleaner pun ketar lutut nak mencuci dan mengemop setiap masa.
Walaubagaimanapun.. Bak kata Papa Zola, Jangan susah hati wahai ibubapa kebenaran. Anak-anak kita ni memang punya keupayaan semulajadi untuk menyesuaikan diri dengan baik. Dan itu juga satu proses yang membantu mereka membesar. Dengan sedikit bimbingan dari guru, masa akan membantu mereka menyesuaikan diri. Sedikit latihan di rumah mengenai penggunaan tandas juga boleh membantu mereka.
LATIH ANAK DENGAN 3 LANGKAH ASAS IAITU ISTINJAK, BERSIH LANTAI & FLUSH

Latih mereka dengan 3 langkah asas iaitu istinjak, bersihkan lantai dan flush untuk memastikan mereka sentiasa dalam keadaan bersih dan tandas juga bersih. Bantu mereka untuk memperbetulkan kedudukan seluar/kain semasa menggunakan tandas cangkung atau duduk. Untuk murid lelaki ajar mereka berhati-hati dengan zip seluar. Untuk yang belum bersunat, lebih baik pakaikan seluar dalam sebagai langkah keselamatan.
Pernah berlaku beberapa kali cikgu-cikgu lelaki terpaksa buat rescue team untuk bantu murid lelaki yang kemaluannya tersepit pada zip seluar. Musibah ni tuan-tuan. Wahai Ibubapa kiriman tuhan, Teruskan bersembang dengan anak-anak perihal hari persekolahan mereka. Banyakkan berkongsi cerita tentang bagaimana waktu kita melalui zaman persekolahan dahulu. Ceritalah perkara yang baik-baik dan seronok. Yang tak berapa baik dan selebihnya kita simpan dalam poket ingatan kita baik-baik. Bimbang nanti anak-anak tiru, kita juga yang sakit kepala. Asmadi Abdul Samad Bird rescue team.
Sumber: Cikgu Asmadi Samad


Ini Jenis Tandas ‘Training’ Boleh Beli Di Shopee Untuk Latih Anak Potty Training

Potty training’ atau latihan ke tandas adalah salah satu ‘milestone’ atau fasa peralihan yang amat penting dalam seseorang anak kecil. Sesetengah ibu bapa dikatakan berjaya ajar anak ke tandas hanya dalam masa 3 hari. Tetapi, ramai juga ibu bapa yang mengambil masa berminggu-minggu sebelum anak dapat melakukannya.
Jadi, alang-alang para ibu semua sekarang berada di rumah, inilah masanya untuk anda mula melatih anak-anak ‘potty train’. Yang menariknya, ibu ini juga berkongsikan antara tandas ‘training’ yang anda boleh beli di Shopee supaya memudahkan lagi proses ‘training’ tersebut.

Baca juga: Jaga Adab Dalam Tandas, Latih Anak Dengan 4 Teknik Ini!
TANDAS ‘TRAINING’ UNTUK ANAK BOLEH BELI DI SHOPEE
PKP ni taktau lah bila penghujungnya so mana mana mommies yang nak start ajar anak potty train i rasa now is the right time. Memang struggle sikit tapi anak akan lagi independent insyaAllah. I suka yang ni sebab dia foldable. I ada tengok kat Shopee banyak jenis tapi i prefer yang macam ni sebab najis anak terus masuk dalam tu je so takyah buat 2-3 kerja. Material dia kuat & kukuh tau, i loikeeee!

Yang warna putih tu cushion jadinya pungkoq anak kita tak sakit kalau dia dok meneran ke apa. Selesa! I memang recommend korang beli kat sini > https://shp.ee/xurtd9w
Pasal harga ni, ada orang akan cari yang murah. I pun sama tapi i akan baca dulu review before beli. Ada yang murah tapi rupanya bila anak duduk melecet, ada yang murah tapi material lekeh tak kukuh.
Daripada kena beli banyak kali, baik beli yang elok > https://shp.ee/cskbz66

Korang try tengok beza dua ni, kanan tu yang i beli. Untuk potty train ni anak anak tak biasa lagi duduk atas toilet seat tu so mungkin dorang akan takut. Thats why lagi secure kalau beli yang kanan, dia kukuh and pungkoq anak tak tenggelam insyaAllah!
Korang shop yang i suggest tu stock dah habis so korang boleh pegi shop ni sebab stock banyak, ada choices color and review cun : https://shp.ee/m76b2hc

Sumber: Shahirahzai


“Ajar Anak Seperti Hamba”- Ketahui 3 Peringkat Didik Anak Supaya Tak Mudah Naik Kepala

Semua anak yang dilahirkan adalah pembawa rahmat dan rezeki buat semua keluarga. Mereka dilahirkan penuh dengan kelebihan dan keistimewaan tersendiri. Tiada istilah mereka dilahirkan membawa ‘nasib malang’. Mendidik anak memerlukan ilmu pengetahuan yang cukup dan ibu bapa perlu tahu peringkat yang betul dalam mendidik anak-anak agar menjadi orang yang berguna.
Ceramah itu diberikan oleh Syamsul Amri bin Ismail atau lebih dikenali sebagai Ustaz Syamsul Debat dalam perkongsian @muslimroyalhq mengenai ajar anak dengan menggunakan 3 peringkat.

Baca juga: ‘Kenapa Isteri Suka Cakap Kasar Dengan Suami?’- Ini Jawapan Ustaz Azhar Idrus

3 PERINGKAT DIDIK ANAK

Sayyidina Umar ajar dah nak didik anak ini ada 3 peringkat. 7 tahun pertama, 7 tahun ke 2, lebih 14 tahun. 3 peringkat.

7 tahun pertama, layan anak seperti raja. Apa dia nak bagi tak susah kedai duit RM 2 banyak. Lepas 7 tahun masuknya 8 tahun, 8 sampai 14 tahun layan anak seperti hamba. Dah mula bagi dia kerja.
Suruh dia menyapu rumah, menyapu halaman, kemas rumah, kemas katil, basuh baju sendiri, lipat kain, ajar semua itu. Tolong ajar anak seperti hamba. Suruh dia buat sebab bila jadi hamba bukan semua benda dia nak.

Itu sebab kita tengok kat Felda, macam mana tak rosak budak itu kaki tak sampai ke tanah lagi abah dia belikan motor, bagi dia motor pergi sekolah. Macam mana tak rosak budak itu. Kes dad** berapa banyak kat Felda itu. Semua bagi nak duit bagi, nak lepak bagi, nak telefon bagi. Tak. Bila jadi hamba bukan semua benda dia nak boleh dapat.
Selepas 14 tahun masuk umur 15 tahun, layan anak seperti sahabat buat kawan. Itu dalam Islam ajar itu, nampak tak?
Kita hari ini, itu sebabnya anak-anak itu kadang dia biar-biar. ‘kenapa lah engkau ini kurang ajar sangat dengan mak’. Tanya lah balik kau ajar anak macam mana. Tu sahaja soalan dia.

Orang dulu tengok mak ayah macam mana buat? Dipijak anak itu tapi tak ada mati pun. Dia kalau merotan kita mana sempat sahaja, mana capai sahaja dirembat. Bila dah birat sakit. Aduh, sakitnya.
Emak masuk dia letak minyak. Orang dulu macam itu, dia ini nak bagi elok ke nak bagi sakit lagi ini tapi Alhamdulillah semua jadi orang.
Orang sekarang Allahuakbar, bila cikgu tegur, cikgu rotan tangan anak itu bawa lawyer nak saman sekolah. Percayalah bila dia buat macam itu, itulah permulaan jahanam hidup budak itu.
VIDEO PENUH

 @muslimroyalhq
Jemput join ye group telegram min. Min ada share ceramah agama dan kata peringatan disitu. Link kt bio atau cari je “sekadarperingatan”  CREDIT YOUTUbe : SYAMSUL DEBAT TV  #fyp #explore #syamsuldebat #ustazsyamsuldebat #layananak #ceramahagama #sharedakwah #tiktokdakwah #tiktokmalaysia
 ♬ bunyi asal – Sekadar Peringatan ☾ – muslim royal

Sumber: Tiktok muslimroyalhq


Confirm Tak Tolak Tepi, Ayah Ini Kongsi 6 Tips Supaya Anak Jatuh Cinta Dengan Buku

“Macam mana nak ajar anak suka membaca ni? Asyik dok menghadap gajet je dari pagi sampai malam..”
Melatih anak-anak supaya mempunyai rasa cinta kepada buku bukanlah perkara yang mudah. Mana tidaknya, dengan pengaruh televisyen serta kepelbagaian bajet zaman sekarang membuatkan anak-anak cepat bosan dengan buku. Mempunyai 1001 manfaat yang bagus untuk otak kanak-kanak dan juga orang dewasa, budaya membaca ini jangan dibiarkan ditelan zaman!

Baca juga: Anak Dah Usia 6 Bulan Ke Atas Tapi Tak Ada Suara Membebel? Mak Ayah Kena Pantau ‘Red Flag’ Ini
TIPS SUPAYA ANAK SUKA BUKU, AJAR ANAK SUKA MEMBACA

Oleh itu, seorang ayah di laman Facebook berkongsikan 6 tips untuk ajar anak suka kepada buku. Bila anak dah mula jatuh cinta dengan buku, mesti mak ayah pula yang tak larat nak beli buku baharu nanti!

1. Expose anak-anak dengan buku-buku yang menarik
Janganlah awal-awal kau dah tunjuk novel Ombak Rindu dekat dia. Mana maunya. Buku yang menarik tu maksudnya yang banyak warna terang-terang, gambar yang mood happy, buku-buku graphic yang tak heavy dengan wordings sangat. Sebab budak ni, kena bagi dia curious dulu. Baru dia rasa nak explore.
2. Bawak pergi library
Yang ni atas initiative parents lah. Dekat mana-mana library mesti akan ada section kanak-kanak. Buku-buku baby, flash cards pun ada. Bagi je diorang explore sendiri buku-buku situ. Kita just pantau jenis buku yang dia pilih jelah. Jangan bantai dia ambik Mastika, 1001 Malam,Mangga sudah. (Ada lagi ke = sekarang? Haha)
Sekali pergi dapat lepak situ sejam dua pun cukup dah. Tak dapat every week, pergi monthly pun okay dah. Just to let them know that, there is a place for them to explore buku-buku macamtu. Kadang tu bebudak ni bukan tak suka buku. Tapi dia tak didedahkan dengan jenis-jenis buku yang menarik dimata dia. Tu yang dia tak tunjuk minat pada buku tu.
3. Parents kena berlakon sikit depan anak-anak
Budak-budak biasanya akan bercerita dengan parents bila dia dah baca something. So, bila dia cerita tu, kita kena buat facial expression yang macam kagum gila! Just fake it. Takpe. Budak-budak suka. Dia rasa bangga. Apa pun yang dia cerita, kita react as if tu lah first time kita dengar pasal benda tu. Nanti semangat dia akan naik untuk baca and cerita lagi kat kita. Then kita berlakon la lagi. Kejap je. Sampai anak kita ada anak sendiri sok, biar dia pulak sambung berlakon depan anak dia.
4. Kurangkan Screen Time
Ni biasa dengar dah kan? Gadget-gadget tu kurangkan. For some parents, maybe it’s hard sebab dah termula bagi gadget. But kita ni parents kan? Kita ada control over our kids. Kena firm dengan decision kita. Jangan dia pujuk sikit kita dah cair pulak. Tapi terpulangla bab ni. Abang tak campur cara masing-masing.
5. Jadikan budaya dalam family
Anak-anak ni, they lead by example. Cara paling berkesan adalah bila dia tengok kita buat, dia akan mudah ikut. So, kita rajinkan membaca depan anak-anak. Nak lagi elok, ambik masa sekali dalam seminggu, sejam every session, duduk sekali sama-sama, semua gadget letak tepi, semua membaca. Parents and kids. Lagi power impact dia kalau dapat buat macamni.
6. Give them no choice
Bila nak keluar ke apa ke, the only thing yang kita benarkan dia bawak adalah buku. Choose your books. Pilihla nak bawak buku mana pun, but hanya buku yang dibenarkan. Bila tu je entertainment yang dia ada, dia akan baca. Mula-mula je rasa terpaksa. Lama-lama bila dah terbiasa, dia akan selesa sendiri. Dia sendiri yang mintak nak bawak buku bila keluar instead of benda lain. InsyaaAllah. Tapi parents still kena main peranan la. Time anak-anak baca buku, minimumkan pegang phone sendiri. Kang dah tak jadi lead by exampl pulak.
Abang share tips ni, bukan nak bagitau yang anak-anak Abang bagus membaca everywhere ke apa. But, Abang nak kongsi nikmatnya bila anak-anak suka buku ni. Nak tau nikmat dia macam mana? Cuba dulu these steps and you’ll find out yourself.

Gambar: Some might tegur, “Tak elok bagi anak baca komik sangat. Tak semua komik bagus”. Ya betul. But time keluar makan, Abang bagi je komik dengan syarat, kat rumah baca buku lain other than comics. And komik yang diorang baca pun, Ummi dia dah tapis. Kalau bahasa tak cantik, kena reject dah awal-awal. Abang bagi bawak komik time makan sebab tu bacaan ringan. Kalau suruh bawak Encyclopedia kang tak jadi nak makan pulak.
Note: I’m not being judgemental by saying these steps are easy to practice by everyone. Lain parents lain didikannya. Abang hormat part tu. If you find my tips practical for you and your situation, Alhamdulillah. But if it’s not, don’t be offended by my tips ya. It’s an open sharing. Don’t take it personally.
Sumber: Airel Ibnu Sufian


6 Tips Mudah Nak Ajar Anak Tulisan JAWI, Biar Mereka Seronok Belajar, Baru Cepat Dapat!

Tulisan jawi mempunyai nilai yang sangat tinggi lebih-lebih lagi bagi orang Islam. Ia juga adalah satu identiti negara kita. Namun, jika anda perasan, penggunaannya dalam kalangan generasi kini semakin berkurang. Siapa yang patut dipersalahkan? Ibu bapa atau anak-anak?
Memang tulisan jawi diajar di sekolah tapi ibu bapa perlu memainkan peranan dengan mendedahkan huruf jawi pada usia kecil supaya senang dipupuk kelak. Malah, ibu bapa mempunyai kelebihan untuk menarik minat anak dalam tulisan jawi memandangkan merekalah yang paling rapat dengan si kecil ini. Ikuti perkongsian penulis tips ibu bapa boleh gunakan untuk dedahkan anak dengan huruf jawi.

Baca juga: Ibu Ini Kongsi 7 Cara Ajar Anak Membaca, Tak Susah & Jangan Stres!
TIPS DEDAHKAN ANAK DENGAN TULISAN JAWI
1. Tak perlu ajar huruf jawi ikut turutan

Sebenarnya, tidak ada masalah untuk ibu bapa mengajar anak huruf yang senang dahulu seperti alif, dal atau lam memandangkan ini adalah proses pendedahan pertama buat mereka dengan huruf jawi.

Ramai bersangka huruf jawi perlu diajar mengikut turutan tetapi tidak mengapa sebenarnya jika turutan yang berlainan. Yang penting, anak cepat tangkap dan ingat satu huruf jawi hari demi hari. Lama-kelamaan pasti mereka akan semakin cekap dan seterusnya boleh menghafal mengikut turutan!
2. Guna sand tray

Sebenarnya tak perlu bazir duit beli sand tray mahal, cukup anda cari bekas bersaiz segi empat yang yang agak cetek dan leper. Kemudian isikan dengan pasir. Kan senang?
Anak boleh melukis huruf-huruf jawi menggunakan jari mereka di atas sand tray di bawah pengawasan anda. Jika ada salah, boleh terus anda betulkan.
Malah, aktiviti ini turut merangsang pergerakan motor dan sensori anak selain membantu mereka mengingati huruf jawi dengan mudah.
3, Sedia ruang khas

Jika anda boleh memenuhkan bilik anak dengan dekorasi, apa kata kali ini sediakan ruang khas untuk dimasukkan poster huruf jawi.
Selain itu, anda boleh memberi dorongan si kecil untuk melekat hasil tulisan jawi mereka di ruangan khas tersebut. Kan menarik, apabila bilik si kecil mempunyai sudut pembelajaran mereka sendiri!
4. Guna buku-buku yang ada di rumah
Ini tips yang sering digunapakai oleh ibu bapa kerana ia sangat mudah. Ibu bapa hanya perlu menyediakan barang pembacaan buat anak seperti buku yang mengandungi tulisan jawi.
5. Storytelling
Sejurus anak semakin mahir dengan huruf jawi yang telah didedahkan melalui buku tadi, kini anda boleh mengajaknya ber-storytelling bersama-sama. Aktiviti ini dapat mengukuhkan pemahaman dan penguasan jawi mereka.
6. Flashcard

Antara cara pembelajaran yang seronok buat si kecil adalah flashcard. Anda boleh mendapatkan di mana-mana kedai buku flashcard huruf jawi ini. Jika ingin berjimat, boleh juga diy flashcard sendiri di rumah. Pasti mereka teruja!
Paling penting, jadikan proses pembelajaran itu ‘fun’ untuk anak, barulah mereka lebih bersemangat. Pastikan mereka menyebut huruf jawi supaya rupa bentuk dan sebutan yang betul akan tersemat di otak si kecil anda. Senanglah anak membaca tulisan jawi di sekolah nanti!
Semoga bermanfaat!
Sumber: Playlab Classroom


Ajar Anak Tundukkan Pandangan Mata, Bukan Sahaja Sifat Malu & Menutup Aurat

Mendidik anak tentang sifat malu bukan sahaja mengenai aurat anggota badan yang perlu ditutup, malah menjaga pandangan mata juga. Ibu bapa memainkan peranan penting untuk sentiasa mengingatkan anak mengenai jaga pandangan tidak kira masa dan tempat.
Melalui nukilan nasihat yang dibuat oleh Puan Wan Nur Syakira, mulakan mengajar anak menjaga pandangan sejak dari kecil oleh kerana, usia yang masih muda memudahkan mereka untuk mengingati arahan dan membiasakan ajaran. Realitinya, kita tak boleh kawal orang pakai apa, tapi kita boleh ingatkan dan biasakan diri untuk menundukkan pandangan.

Baca juga: Ayah Risau Anak Ketinggalan Dalam Menulis, Doktor Cadang Aktiviti Tingkat Kemahiran Motor Halus
INGATKAN ANAK DENGAN SEGERA!

Kena didik dari kecil menundukkan pandangan khususnya anak lelaki. Salah satu caranya, ingatkan on the spot sekiranya ada situasi yang perlu tundukkan pandangan.

Jadi, selalu pesan pada anak-anak.
ANTARA SITUASI UNTUK LATIH ANAK TUNDUKKAN PANDANGAN
Ini antara situasi yang berlaku pada saya dan anak-anak.
1. JOGGING DENGAN ANAK
” Adik, abang , ada kakak dekat depan tu , dia pakai tak tutup aurat , jadi kita sama-sama tak tengok ya.
2. VIDEO ATAU CERITA
” Adik ,abang, video ni ada kartun mermaid , dia tak pakai baju elok, jangan tengok ya , kita tak boleh tengok “.
3. SITUASI ORANG MANDI KOLAM
” Adam , Yusuf , ada abang tak pakai baju di kolam. Adam , Yusuf tak payah tengok ya, malu “.
” Bila Adam , Yusuf nampak je orang tak pakai baju, terus je tengok kat lain ya “.
” Okay, Adam tengok pokok ya, ” jawab Adam.
4. TUNJUKKAN JUGA PERBUATAN KITA YANG ALIHKAN PANDANGAN PADA ANAK
” Adam , Yusuf, ummi pandang sebelah sini sebab ada abang tak berbaju dekat kolam “.
Supaya apa? Supaya anak aware ibunya juga buat yang sama. Yelah, anak cepat belajar bila lihat perkara itu secara visual. Bukan cakap saja. Selalu ulang,
“Allah sayangkan orang yang jaga mata, bukan saja jaga kaki, tangan dan lidah sahaja.”
“Kita tak boleh tengok orang tak pakai baju, malu kan!”
Dialog macam ini nampak biasa kan. Tapi perkataan ini powerful. Bila diulang, disemai seperti baja. Akan buahkan akhlak yang baik, InsyaAllah.
Selain disuruh didik anak tentang aurat dan anggota badan yang perlu ditutup, didik juga mereka tentang menjaga pandangan.
TAK BOLEH KAWAL ORANG PAKAI APA, TAPI BOLEH PILIH TUNDUKKAN PANDANGAN

Kena akui, realitinya, kita tak boleh nak kawal orang pakai apa, tapi kita boleh ingatkan dan biasakan diri dan anak kita tundukkan pandangan. Menjaga mata, menjaga apa yang dilihat. Bila mata terjaga, Insya Allah hati dan fikiran juga terjaga.
Surprisingly, anak-anak yang memang ada absorbent mind, ingat apa yang kita cakap dan tunjukkan. Mereka boleh ingatkan saya pula.

“Ummi ,jangan tengok kat pondok sana, ada orang tak pakai baju. Malu.”
“Okay, ummi tak tengok”.
“Ummi jangan tengok kat kolam, ada orang tak pakai baju”.
“Okay terima kasih Adam. Kita sama-sama jangan tengok ya”.

Malam tadi, mereka berdua terlihat non muslim berpakaian skirt pendek. Abang ingat adik, jangan tengok, tengok dekat lain. Lepas tu, lapor pada ummi yang mereka jaga mata.
Itu signal yang baik. Dia faham apa yang kita nasihatkan. Begitulah.
BANYAK PERKARA BURUK BERLAKU KERANA TAK JAGA MATA

Mata ini perlu dijaga, banyak mana perkara buruk berlaku kerana tak jaga mata. Boleh jadi hati jadi keras kalau selalu lihat benda yang tak elok.
Menjadi tanggungjawab kita selaku ibu bapa, selain didik mereka akan sifat malu dan menutup aurat. Didik juga mereka menjaga pandangan.
1. SENTIASA JAGA APA YANG DILIHAT
Ketika di luar, di alam realiti, dalam kehidupan seharian mereka.
Tekankan tentang private part yang perlu ditutup. Tak boleh lihat private part orang lain dan tunjukkan pada orang lain private part sendiri.
2. SENTIASA JAGA APA YANG DITONTON
Ketika menonton televisyen atau apa-apa yang berbentuk visual. Kartun pun terlalu banyak yang tak sesuai ditonton.
Platform seperti YouTubeKids terlalu terbuka untuk anak-anak, tersilap taip pun terus datang apa jua video.
Baca juga: Facebook Wan Nur Syakira


Ajar Anak Untuk Kenali Buku Dahulu Sebelum Pandai Membaca, Ini 6 Tipsnya!

Anak pandai membaca dan petah bercakap menjadi dambaan semua ibu bapa kan? Bukan sahaja pandai bercakap dan membaca tetapi mempunyai minat yang mendalam untuk memperoleh ilmu. Tetapi, bukan semua anak dilahirkan dengan minat sebegini. Ramai yang perlu dipupuk terlebih dahulu dan ada juga yang tak menjadi. Sebenarnya, ada cara untuk melatih anak sebelum mereka boleh membaca ni tau. Nak tahu apakah cara dan tips untuk mendorong minat membaca dan merangsang minda anak? Jom kita baca perkongsian bernas ini.
http://goodereader.com/

SEBELUM ANAK BOLEH MEMBACA.
Ketika mendaftarkan anak saya yang berusia 5 tahun ketika itu di sebuah preschool di Australia, suami saya bertanya penyelia preschool adakah usia 5 tahun sudah sepatutnya boleh membaca? Jawab penyelia dengan tenang, “Don’t worry, they will be able to read, one day. They will get there.”
Saya dapati walaupun anak-anak masih belum boleh membaca dengan lancar, dan ada yang masih belum boleh membaca, setiap hari mereka dikehendaki membawa pulang 2-3 buah buku cerita dari library kelas untuk dibaca dan dibuat analisa tentang buku. Pelik bukan? Bagaimana hendak bedah buku jika masih belum boleh membaca?

http://www.insideout.com.au/

Konsepnya adalah supaya ibubapa juga memainkan peranan untuk bacakan buku untuk anak-anak jika anak masih belum boleh membaca. Bagi yang sudah boleh membaca, mereka boleh membaca sendiri ataupun membuat analisa berasaskan gambar dalam buku.
ANALISA BAHAN BACAAN
Mereka kemudiannya perlu menulis ‘laporan’ dalam ‘reading journal’ tentang apa saja analisa yang dibuat baik tentang kulit buku, mukasurat buku, penulis, warna yang digunakan, ketebalan buku, ‘font’, emosi mereka, dan juga sudah tentunya jalan cerita. Bagi yang belum boleh menulis atau mengeja, cukuplah sekadar melukis atau menconteng jurnal tersebut (mark making) untuk menceritakan pendapat mereka dan meluahkan perasaan mereka.
http://letslassothemoon.com/
Selalunya saya atau suami akan membaca bersama-sama dengan anak saya dan kemudian kami akan meminta pendapatnya tentang buku, penulis, jalan cerita ataupun ilustrasi dalam buku tersebut. Adakalanya anak saya menulis sendiri laporan, atau melukis atau menconteng mengikut moodnya. Adakalanya saya akan tuliskan pendapat anak saya dalam jurnal tersebut.
Sebelum anak boleh membaca, aktiviti-aktiviti sebegini sangat penting untuk mewujudkan ‘reading’ atau ‘linguistic awareness’ dalam diri anak. Ini juga dikenali sebagai proses literasi awal. Saya dapati proses sebegini dapat memupuk minat anak-anak terhadap aktiviti membaca. Lebih penting lagi, ia juga menggalakkan anak-anak kecil untuk meluahkan pendapat dan menganalisa sesuatu penulisan. Ini adalah asas pemikiran kritis dalam diri seseorang individu. Ia boleh bermula dari awal lagi, sebelum anak boleh membaca.
http://parentsindia.com/
Aktiviti-aktiviti ini juga dilakukan di prasekolah anak saya di UK.
SEBELUM ANAK BOLEH MEMBACA, PENTING UNTUK KITA:
1) Tunjukkan kepada anak bahawa sebuah buku mempunyai kulitnya, mempunyai tulang buku, dan mempunyai helaian muka surat yang dibaca dari kulit hadapan ke kulit belakang (bagi tulisan rumi). Jika anak tahu, barulah anak boleh menghargai sebuah buku.
2) Tunjukkan kepada anak yang buku mempunyai tajuk yang menceritakan kandungan buku itu.
www.emaze.com
3) Beritahu anak bahawa nama di hadapan adalah nama penulis dan ilustrator. Ceritakan kepada anak siapakah mereka dan apakah yang mereka lakukan. Saya dapati disebabkan pendedahan dari awal inilah, mereka di Barat sangat mengenali penulis-penulis, baik yang lama ataupun yang baru. Segan saya bila menghadiri seminar bersama ibubapa dan guru-guru yang semuanya mengenali beratus-ratus judul buku dan penulisnya.
4) Tunjukkan kepada anak bahawa kita membaca dari atas ke bawah buku. Ini bukan common sense ya.
5) Ceritakan kepada anak-anak bahawa setiap simbol yang dicantumkan (perkataan) mempunyai makna yang berbeza-beza. Cara yang terbaik adalah dengan mendedahkan anak kepada label makanan, papan tanda, majalah, resipi dan sebagainya.
http://www.neontommy.com/
6) Sekali sekala bacakan buku kepada anak tanpa menunjukkan ilustrasi dalam buku. Ini bertujuan untuk memupuk skil mendengar pada anak. Skil mendengar adalah skil yang sangat penting dalam perkembangan bahasa dan komunikasi.
Ibubapa jangan terlalu panik jika anak belum boleh membaca, jangan terlampau beri tekanan kepada anak. Lebih sukar untuk memupuk apa saja skil pada anak jika anak tertekan, termasuklah membaca.
Yang paling penting bukanlah untuk anak pandai membaca sahaja, yang penting adalah supaya anak suka membaca sampai tua dan menjadi pembaca yang kritis.
http://www.huffingtonpost.com/
Anak saya berusia 20 tahun sekarang.
How time flies.
Artikel ini adalah hasil penulisan dan perkongsian dari Puan Noor Afidah Abu Bakar, Certified Positive Parenting Educator (Parent Practice UK) Master Early Childhood Education (UK). Semoga dapat dijadikan panduan untuk masa hadapan ya!
Sumber : Parent Connect


Ajarlah Anak Lelaki Pakai Deodoran, Barulah Tak Kena ‘Reject’ Ketika Interview Kerja

Siapa saja yang tahan kalau orang di sekeliling mempunyai bau ketiak yang kuat. Nak tegur segan tapi tak bagitahu rasa bersalah pulak. Ha macam mana tu, takkan nak belikan deodoran sebagai hadiah? Risau pula kawan nanti terasa.
Seharusnya isu bau ketiak ini disedari oleh diri sendiri kerana badan anda, anda saja yang lebih tahu. Kalau pergi temuduga, hinggakan bau ketiak pun boleh sampai ke penemuduga, maka jangan hairan lah kalau anda kena ‘reject’.

Baca juga: Bahaya Ke Tak Mewarnakan Rambut Ni? Ini Jawapan Ahli Kimia…
AJARLAH ANAK LELAKI PAKAI DEODORAN, BARULAH TAK KENA ‘REJECT’ KETIKA INTERVIEW KERJA
Gambar hiasan: The Patriots

Jadi sekadar nasihat buat ibu bapa, pastikan ajar anak-anak untuk pakai deodoran terutamanya anak lelaki. Sebagaimana pengalaman yang dikongsikan sendiri oleh saudara Khairul Hakimin Abdullah yang pernah menjadi seorang penemuduga.

PESANAN BUAT IBU BAPA UNTUK KEBAIKAN ANAK LELAKI TERUTAMANYA…
Kepada ibu bapa yang nak ambil result SPM anak hari ini, sedikit pesanan dari saya.
Sudah sampai masa anak-anak lelaki kalian pakai deodoran. Kami dah berapa ramai reject temuduga kerana tak boleh tahan bau ketiak tersangat padu. Sungguh tak main-main, kilang makanan kena bersih dan bebas bau yang bukan-bukan.
Bukan bau badan tau. Bau ketiak. Lelaki ja yang biasanya begini, wanita tak ada sangat. Mereka pakai perfume sebotol setiap pagi jadi Alhamdulillah selamat.
Ada yang terlepas juga masuk kerja, kami pula sampai terpaksa beli deodoran buat mereka baru lega semua orang.
Minta sangat ya ibu bapa semua. Tengokkan okey. Zaman sekarang ketiak anak pun kita semua kena pastikan betul.
Posting ini sedikit lawak, saya tahu mesti ada yang gelak. Namun kalian kena memahami jiwa dan perasaan kami berhadapan dengan bau lebih 8 jam sehari nok.
Lebih lagi jika ada visitor datang, walau pakai mask, visitor pasti tanya, “bau apa ni eh? You all tak ada bau apa-apa ke?”
Huwaaa. Mohon perhatian semua. Terima kasih.
Khairul Hakimin Muhammad,
Sekadar nasihat.
NAMPAK MACAM LAWAK TAPI INILAH REALITINYA!
Menjengah di ruangan komen, timbul pelbagai reaksi daripada pengikutnya. Antaranya, berterima kasih atas peringatan ini kerana hal yang nampak ‘remeh’ sebenarnya juga memberikan impak yang besar pada diri sendiri dan orang di sekeliling.

Pengikutnya yang seorang ini juga berkongsikan pengalaman yang sama sebagai penemuduga. Malah, bekas pekerja di sektor makanan dan minuman (F&B) turut menekankan betapa pentingnya bau badan sewaktu bekerja.

Terdapat juga pengikut yang berseloroh dengan perangai anak bujang mereka yang gemar ‘mandi’ wangian. Macam-macam perangai!

Sumber: Facebook Khairul Hakimin Muhammad


#PKP: Majlis Akad Nikah Di Selangor Akan Dilaksanakan Secara Sidang Video -JAIS

Selaras dengan pengumuman mengenai Perintah Kawalan Pergerakan selama 14 hari yang diumumkan oleh Perdana Menteri, banyak sektor yang terpaksa menghentikan operasi bekerja. Bukan itu sahaja, tidak dilupakan buat pasangan pengantin yang sudah bersedia untuk bernikah dalam tempoh yang terdekat.
Adakah majlis akad nikah secara bersemuka dibenarkan atau hanya perlu melalui sidang video sahaja? Ini penjelasan terbaharu dari Jabatan Agama Islam Selangor (JAIS) mengenai status pasangan yang bakal bernikah terutama di negeri Selangor.

AKAD NIKAH SECARA SIDANG VIDEO

Majlis akad nikah di Selangor akan dilaksanakan secara sidang video sepanjang tempoh Perintah Kawalan Pergerakan (PKP) bermula Rabu hingga 26 Januari depan.

Pengarah Jabatan Agama Islam Selangor (JAIS), Datuk Mohd Shahzihan Ahmad berkata, proses itu hanya dilaksanakan kepada pasangan yang telah mendapat Kebenaran Berkahwin dan temujanji tarikh akad nikah oleh Pejabat Agama Islam Daerah (PAID) atau di Masjid Pengurusan.

Menurutnya, pelaksanaan akad nikah secara sidang video akan dilakukan oleh Pendaftar yang akan berada di PAID, manakala pengantin, wali dan dua saksi berada di rumah.
PASTIKAN BUAT TEMUJANJI

Menurut laporan, Pegawai Tadbir Agama (PTA) setiap daerah akan menetapkan pelaksanaan majlis akan nikah berdasarkan temujanji yang telah diatur. Bukan itu sahaja, untuk makluman orang ramai perkhidmatan utama ditawarkan JAIS khususnya melibatkan urusan nikah, cerai dan rujuk hanya dijalankan secara dalam talian sepanjang tempoh PKP.
Menurutnya, sebanyak 10 kaunter talian telefon dibuka di One Stop Centre di Aras Bawah, Bangunan Sultan Idris Shah untuk konsultasi perkhidmatan dan urusan temujanji.
Sebarang pertanyaan mengenai perkhidmatan juga boleh diemelkan ke [email protected] Hotline Penguatkuasaan pula dibuka bermula jam 8 pagi hingga 12 tengah malam. Pelanggan juga boleh menghubungi talian 0355143600 atau 0355143400 sepanjang waktu pejabat dibuka (Isnin hingga Jumaat).
Untuk rekod, akad nikah di Selangor secara dalam talian diperkenalkan dalam tempoh PKP pada 20 April tahun lalu.
Kebenaran khas itu sebelum ini diberikan selepas semua majlis akad nikah dalam tempoh PKP ditangguhkan apabila lima jurunikah JAIS terpaksa dikuarantin kerana dikesan ada kontak dengan individu positif Covid-19 ketika bertugas (menikahkan pasangan pengantin).
Sumber: Sinar Harian


Akad Nikah Secara Online Dibenarkan Di Selangor Jika Patuh Syarat -JAIS

Mulai hari ini, majlis akad nikah di Selangor dalam tempoh Perintah Kawalan Pergerakan (PKP) boleh melakukannya melalui sidang video atau secara online. Namun, perlu diingatkan bahawa anda perlu patuh dengan syarat seterusnya mendapat kelulusan khas dari Jabatan Agama Islam Selangor (JAIS).
DAPATKAN KEBENARAN JAIS

Memetik laporan Berita Harian, Pengarah JAIS, Mohd Shahzihan Ahmad dalam satu kenyataan memaklumkan kebenaran itu diberikan dengan syarat bakal pengantin sudah mendapat kelulusan khas jabatan itu.
Beliau berkata, satu tatacara terperinci serta ketetapan baharu yang strategik disediakan bagi memastikan pelaksanaan majlis itu menepati hukum, dilaksanakan dengan standard yang wajar, mudah difahami serta diikuti oleh pasangan yang terbabit kerana kaedahnya lain daripada kebiasaan.

Sebelum ini, semua majlis akad nikah dalam tempoh PKP ditangguhkan selepas lima jurunikah JAIS terpaksa dikuarantin kerana dikesan ada kontak dengan individu positif COVID-19 semasa bertugas (menikahkan pasangan pengantin). Menurut beliau, pada 13 April lalu, Sultan Selangor, Sultan Sharafuddin Idris Shah berkenan untuk JAIS memberikan kelulusan khas kepada pasangan yang tetap ingin bernikah dalam tempoh PKP ini.
“Justeru, JAIS menguatkuasakan akad nikah secara kebenaran khas mulai hari ini melalui lima langkah yang ditetapkan,” katanya.
KEBENARAN SELEPAS PERMOHONAN LENGKAP

Berdasarkan tatacara berkenaan, Pengarah JAIS akan memberi kebenaran khas itu setelah mendapat permohonan lengkap dan pemohon diberi penerangan mengenai proses nikah. Pemohon yang mendapat kebenaran khas itu akan dimaklumkan mengenai tarikh pernikahan dan mereka akan dinikahkan melalui sidang video.
Pemohon kemudiannya perlu hadir ke Pejabat Agama Islam Daerah (PAID) untuk mengemukakan slip perakuan nikah sementara bagi mendapatkan Surat Perakuan Nikah Negeri Selangor mengikut Seksyen 26 Enakmen Undang-undang Keluarga Islam Selangor 2003 selepas PKP tamat.

Pada 18 April lalu, Jabatan Agama Islam Wilayah Persekutuan (JAWI) melaksanakan majlis akad nikah bagi sepasang pengantin secara sidang video. Majlis akad nikah secara sidang video itu yang pertama itu membabitkan pasangan Muhammad Don Haadi Don Putra dan Nahdatul Aishah Mohd Shariff.
Sumber: Berita Harian, JAIS


Akademi Bekerja Di Rumah, Bantu Suri Rumah Cari Duit Poket Lebih!

Akademi Bekerja Di Rumah
Bayangkan situasi begini:
1. Seorang ibu korbankan segulung ijazah yang diterima di universiti semata-mata untuk menjaga anak yang baru lahir.

2. Seorang ibu berhenti kerja setelah dapat anak kedua kerana tidak cukup masa untuk berikan kasih sayang pada anak-anak
3. Seorang isteri buat keputusan untuk tidak bekerja selepas berkahwin kerana mahu buat persediaan menjaga makan pakai suami dan anak-anak sepenuhnya.

4. Seorang ibu tidak percaya seratus-peratus pada orang gaji atau bibik kerana mahu melihat anak membesar depan mata.

5. Seorang ibu sanggup hantar anak pergi sekolah, dan jemput anak balik sekolah setiap hari dengan rasa seronok. Tidak sedikitpun rasa penat kerana rasa dapat jalankan tanggungjawab sepenuhnya.
6. Seorang ibu ada masa untuk pergi ke kuliah pagi di masjid, 2 minggu sekali sambil bawa anak yang belum bersekolah tatkala suami pergi kerja.
Semua di atas hanyalah sekadar contoh. Ramai mengimpikan senario di atas, tetapi tidak boleh mengecapinya atas tuntutan kerja. Desakan wang dan kesempitan untuk menyara kehidupan dengan duit gaji memaksa ibu terus bekerja, dan meninggalkan anak-anak tinggal di rumah penjaga atau nursery yang berdekatan.
Familiar bukan? Adakah anda salah seorang daripada mangsa rat-race ini?
Tugas sebenar ibu
Sebenarnya, seorang ibu itu tugasnya di rumah. Mencari rezeki itu tugas suami. Cukup atau tidak wang yang bakal suami berikan, itu mungkin boleh dibincangkan lagi dengan lebih lanjut. Pokoknya, ramai yang tidak sanggup berhenti kerja kerana katanya takut belanja rumah tidak cukup.
Bekerja dari rumah
Walaupun ada ura-ura di mana boss boleh beri kelonggaran untuk work from home, ia hanya sekadar mitos. Jarang-jarang berlaku di mana-mana organisasi. Beruntung jika ada boss yang memberikan kelonggaran seperti ini.
Alternatifnya, bagaimana kalau saya katakan, ada grup sokongan dan bimbingan di Malaysia yang boleh membantu anda merealisasikan impian untuk tinggal di rumah menjaga anak-anak sambil menjana wang?
Ingin tahu lebih lanjut?
Inilah dia Akademi Bekerja Di Rumah

Akademi ini dipelopori oleh Puan Masayu Ahmad. Suatu masa dahulu, beliau bekerja di Kumpulan Karangkraf sebagai wartawan di Majalah Mingguan Wanita. Kemudian, beliau berkhidmat di Amanah Ikhtiar Malaysia sebagai Pegawai Penerbitan.
Tujuan beliau mewujudkan ABDR ialah untuk membantu suri rumah yang ingin menjana pendapatan dari rumah melalui medium blog dan Facebook, secara sepenuh masa atau sambilan.
Apa istimewanya ABDR ini?
Takut untuk mula bisnes? Tidak tahu apa yang perlu dilakukan? ABDR mempunyai kumpulan sokongan dan bimbingan yang saling membantu antara satu sama lain.
Usah risau. ABDR ada menyediakan kelas asas blog dan fanpage yang bakal merubah hidup para suri rumah yang lain. Selain itu, ada juga kelas penulisan kreatif secara online untuk menghasilkan ebook. Bagi yang berminat dengan marketplace, ada juga kelas untuk beriklan di mudah.my.
Peserta adalah dari kalangan suri rumah dan juga yang berkerjaya. Peserta juga akan diserap masuk ke dalam kumpulan tertutup untuk komunikasi yang lebih intim.
Dengan kata lain, anda tidak akan keseorangan. Tidak akan terkontang-kanting, tidak tahu mana nak tuju. Segalanya akan dibimbing sesama rakan.
Akhir kata
Rezeki Allah itu luas. Dengan menjadi surirumah, tidak bermakna tidak boleh menjana pendapatan. Pelbagai cara boleh dilakukan untuk membantu suami dan keluarga, lebih-lebih dalam kesempitan ekonomi akhir-akhir ini.
Artikel seperti mula bisnes tanpa modal juga sangat-sangat membantu.
Sertai Akademi Bekerja di Rumah di Facebook dan dapatkan panduan bekerja di rumah untuk ubah hidup anda hari ini. Kalau bukan sekarang, bila lagi?


Akaun Bank Suami / Bekas Suami Culas Bayar Nafkah Bakal Disekat – JKSM

IPOH: Jabatan Kehakiman Syariah Malaysia (JKSM) akan ke peringkat seterusnya bagi melaksanakan tindakan sekatan akaun bank kepada suami atau bekas suami yang culas memberi nafkah.
Ketua Pengarah JKSM, Datuk Dr Mohd Na’im Mokhtar berkata, perbincangan bersama Bank Negara dan institusi bank di negara ini telah dibuat sebelum ini bagi merealisasikan perkara tersebut.

Menurut Mohd Na’im, ketika ini pihaknya sedang mempersiapkan pegawai Bahagian Sokongan Keluarga (BKS) dengan kemahiran yang betul supaya tidak melakukan kesilapan dalam membuat penguatkuasaan dan pelaksanaan berkaitan sekatan akaun tersebut.
“Pemerkasaan kemahiran perlu ada dalam kalangan pegawai ini agar usaha menyekat akaun suami yang culas akan dilaksanakan secara adil dan saksama.

“Kita akan pastikan pegawai di BKS yang bertanggungjawab menguatkuasa dan melaksanakan perintah nafkah ini untuk mendapatkan latihan yang secukupnya,” katanya kepada pemberita selepas menjadi panel pembentang Kolokium Perundangan dan Kehakiman Syariah Tahun 2021 di Dewan Bankuet Jabatan Kehakiman Syariah Perak di sini pada Selasa.

Sementara itu, Mohd Na’im berkata, langkah sekatan akaun itu dilaksanakan bagi memastikan isteri, bekas isteri serta anak tidak dizalimi oleh suami atau bapa yang culas ini.
Menurutnya, pelaksanaan tindakan itu merupakan salah satu prosiding hiwalah iaitu pemindahan hutang daripada Penghutang Penghakiman di bawah Akta atau Enakmen Tatacara Mal sedia ada.
“Dalam konteks ini, kita bukan sahaja membantu isteri mendapatkan nafkah, malah membantu suami yang culas untuk melaksanakan tanggungjawabnya supaya ia tidak berterusan melakukan kezaliman dengan tidak membayar nafkah.
“Sebelum ini, kita banyak menggunakan tatacara yang lain contohnya sita jual ataupun kita ada satu tatacara disebut saman penghutang kehakiman dan kita juga ada cara untuk tahan pendapatan termasuklah perintah komital suami yang culas kerana jelas ingkar perintah mahkamah, ada setengah dihantar ke penjara.
“Ini adalah cara-cara bagaimana perintah mahkamah itu dikuatkuasakan termasuk yang akan dilaksana iaitu sekatan akaun,” katanya.
Menurut Mohd Na’im, sejak tahun 2016 sebanyak 147 kes suami atau bekas suami culas membayar nafkah walaupun sudah mendapat perintah mahkamah.
Pada Isnin, JKSM dalam satu kenyataan memaklumkan suami atau bekas suami yang culas memberi nafkah kini berdepan tindakan sekatan akaun bank selepas pindaan terhadap Jadual 11 Akta Perkhidmatan Kewangan 2013, Akta Perkhidmatan Kewangan Islam 2013 dan Akta Institusi Kewangan Pembangunan 2002 diluluskan dan digazetkan pada 10 Februari lalu.
Pindaan pada perenggan lima Jadual 11 itu memasukkan pematuhan dan penzahiran maklumat bawah hiwalah iaitu pemindahan hutang daripada Penghutang Penghakiman kepada pihak ketiga iaitu institusi kewangan kepada Pemiutang Penghakiman.
Selain itu, perenggan enam jadual sama berhubung penzahiran maklumat pemilik akaun di institusi kewangan melalui perintah mahkamah, tidak kurang daripada Mahkamah Sesyen turut diperluaskan kepada perintah dikeluarkan Mahkamah Rendah Syariah, Mahkamah Tinggi Syariah dan Mahkamah Rayuan Syariah.
Berikutan pindaan itu, perintah hiwalah dikeluarkan mana-mana peringkat Mahkamah Syariah boleh dilaksanakan institusi kewangan berdasarkan kepada peruntukan undang-undang berkuatkuasa.
Rujuk kenyataan media penuh di bawah:

Sumber: Jabatan Kehakiman Syariah Malaysia (JKSM)
Artikel asal di Sinar Harian


Akaun Palsu ‘Affin Bank’ Dikesan Di Facebook, Pengguna Diminta Waspada

KUALA LUMPUR, 10 Okt — Affin Bank Berhad (“AFFINBANK” atau “the Bank”) ingin memaklumkan bahawa akaun Facebook “Affinbank- Smart” ialah sebuah akaun palsu dan tiada kaitan dengan AFFINBANK.

Pihak Bank ingin menegaskan bahawa tindakan yang sewajarnya bersama pihak berkuasa telah diambil dan ingin mengingatkan orang ramai agar tidak mendedahkan maklumat peribadi mereka kepada saluran komunikasi yang tidak rasmi.

Pelanggan digalakkan untuk mendapatkan maklumat terkini mengenai AFFINBANK dengan melayari laman web rasmi dan akaun sosial media rasmi Bank yang tersenarai di bawah :

Laman Web – Affin Bank Berhad
Laman Web – Affin Islamic Bank Berhad Platform Perbankan Internet
Facebook – AffinMy
Instagram – @AffinMy
Twitter – @AffinMy

Untuk sebarang keraguan, sila hubungi Pusat Panggilan Bank di talian 03-8230 2222 atau e-mel ke [email protected]

*Sumber berita : BERNAMA


Cara Buka Akaun SSPN-i Pendidikan Secara Online, Tak Sampai 10 Minit Dah Siap!

Skim Simpanan Pendidikan Nasional (SSPN-i) adalah merupakan satu skim atau instrumen simpanan yang direka khas oleh Perbadanan Tabung Pendidikan Tinggi Nasional (PTPTN) bagi tujuan pendidikan tinggi.
Jadi, kalau anda bercadang nak buat pinjaman PTPTN ni, anda WAJIB kena ada akaun SSPN. Syarat ni ditetapkan untuk elak peminjam gagal bayar hutang.Simpanan SSPN yang ada tu akan digunakan untuk settlekan hutang lepas habis study nanti. Bukan sahaja boleh didaftarkan oleh pelajar, malah jika ada ibu bapa yang mahu membuka akaun ini buat anak-anak sejak dari umur awal pun boleh.

5 langkah mudah membuka akaun SSPN-i Plus secara online
Tapi, skim ni bukanlah sekadar tabung simpanan untuk pendidikan je tau. Selain  diwujudkan untuk elak jumlah peminjam yang gagal bayar daripada terus meningkat, SSPN jugak boleh bantu kewangan anda. Jom kita tengok cara-cara untuk daftar secara online.
1.Klik website untuk info lebih lanjut www.sspniplus.com.my

1. Langkah pertama masukkan no ic anda dan anak anda.

– pilih pakej SSPN-i Plus pilihan anda

– ada pakej RM30, 50, 100, 200, 300, 500.
2. Lengkapkan butiran diri anda dan anak anda.

3. Pilih sama ada mahu lakukan potongan autodebit, direct debit atau potong gaji bagi potongan berkala.
4. Lakukan deposit pembayaran pembukaan akaun.

5. Selesai urusan simpan resit dan salinan pembukaan akaun.

-Bagi pembukaan akaun memerlukan deposit sebanyak 2 bulan mengikut pakej.

-Autodebit bank yang diterima: maybank, rhb, bank islam dan bsn.
-Jika tidak mempunyai 4 jenis bank di atas, anda pilih direct debit.
Segala urusan pendaftaran hanya mengambil masa tidak sampai 10 minit. Mudah dan selamat. Klik di pautan pantas di bawah jika ingin buka terus akaun SSPN-i Plus: https://sspniplusonline.ptptn.gov.my/ssp…/Register.aspx
Sumber: SSPN-i Plus


Akibat Ada Dadah Dalam Badan, Kanak-Kanak 4 Tahun Kritikal

Akibat terdapat kandungan dadah dalam badan, seorang kanak-kanak lelaki berusia empat tahun kritikal dan sedang menerima rawatan di hospital
Mangsa tinggal di Kampung Sri Bintang, Kuala Krai dibawa ke Hospital Kuala Krai (HKK) jam 5 pagi semalam oleh ibunya untuk rawatan sebelum pihak hospital melaporkan kepada polis.

Baca juga: [VIDEO] Ikut Trend, Sekumpulan Kanak-Kanak Baring & Bermain Di Tengah Jalan Raya Sesak
ADA DADAH DALAM BADAN, KANAK-KANAK 4 TAHUN KRITIKAL
Gambar hiasan

Menurut laporan Harian Metro, Pemangku Ketua Polis Kelantan, Datuk Muhamad Zaki Harun menjelaskan, mangsa dikejarkan ke hospital dalam keadaan kritikal dan selepas pemeriksaan dilaku mendapati dalam badannya terdapat kandungan dadah jenis methampethamine.

“Siasatan mendapati kanak-kanak lelaki ini dipercayai dibawa bapa saudaranya ke suatu tempat dan belum dapat dipastikan lagi sama ada mangsa diberikan dadah atau dibiarkan terdedah dengan bahan larangan itu sebelum memasukkannya dalam badan.
“Susulan itu, bapa saudara mangsa berusia 30 tahun ditahan jam 10 malam tadi dan soal siasat yang dibuat, suspek mengaku membawa anak saudaranya itu ke sesuatu tempat tapi menafikan ada memberinya dadah,” jelasnya
Gambar hiasan
Mangsa kini masih kritikal sedang dirawat di Hospital Raja Perempuan Zainab II (HRPZ II) dan pihaknya sedang menunggu laporan lanjut.
Hasil ujian saringan yang dibuat ke atas suspek mendapati dia positif dadah jenis methampethamine dan turut memiliki tiga rekod lampau bersabit dadah.
“Permohonan reman akan dibuat hari ini bagi membantu siasatan mengikut Seksyen 31 (1) (a) Akta Kanak-Kanak 2001,” katanya.
Sumber: Harian Metro


Akibat Didakwa Curi Rantai, Remaja 14 Tahun Diculik & Dibunuh

Di Chon Buri, Thailand, seorang remaja berusia 14 tahun telah diculik dan dibunuh kerana didakwa mencuri seutas rantai emas dan wang tunai bernilai RM370.
Mayat mangsa dikenali sebagai Kraisiri ditemui dalam keadaan tangan diikat dan kesan lebam di seluruh badannya. Tiga suspek telah ditahan dan seorang lagi masih diburu pihak polis.

Baca juga: [VIDEO] Ayah Asyik Main Telefon, Anak Baling Buku Sebab Geram Tak Dilayan
AKIBAT DIDAKWA CURI RANTAI, REMAJA 14 TAHUN DICULIK & DIBUNUH

Bapa saudara mangsa, Den Sintusa memberitahu polis bahawa dia mendengar bunyi bising di luar rumah kira-kira pukul 2 pagi. Apabila tiba di lokasi kejadiaan, dia melihat anak saudaranya diserang oleh sekumpulan lelaki. Mereka dikatakan menyerang mangsa untuk meminta semula barangan yang dicuri itu.

Kumpulan lelaki tersebut kemudian menculik Kraisiri dan memecut laju menggunakan sebuah motosikal. Bapa saudara menjelaskan dia tidak melaporkan kejadian tersebut kepada polis kerana tahu mangsa mencuri rantai tersebut.

Mereka turut memberitahu bahawa mangsa mengaku dia mencuri rantai dan wang tunai, namun tidak mendedahkan lokasi barangan itu disembunyikan.
Peralatan untuk menagih dadah turut ditemui dalam kenderaan dan polis merampas motosikal roda tiga itu. Menurut polis, Kraisiri dikatakan masih hidup ketika dihumban ke dalam garaj, namun meninggal dunia tidak lama selepas itu akibat kecederaan.
Sumber: Berita Thaiger


Akibat Hentakan Objek Tumpul Di Kepala, Bayi Lelaki Maut Dibunuh Bapa

Bayi lelaki berusia tiga bulan maut akibat hentakan objek tumpul di kepala. Mangsa dibunuh oleh bapa kandungnya sendiri di sebuah rumah terletak di Alor Setar.
Menurut Ketua Polis Kedah, Datuk Wan Hassan Wan Ahmad berkata, hasil pemeriksaan pakar forensik mendapati kesan luka di kepala dan beberapa bahagian lain.

Baca juga: Gara-Gara Taknak Cucuk Vaksin, Si Lelaki Sanggup Batal Kahwin
AKIBAT HENTAKAN OBJEK TUMPUL DI KEPALA, BAYI LELAKI MAUT

Isteri suspek berusia 22 tahun tiada di rumah ketika kejadian kerana dipercayai bergaduh dan dipukul oleh suspek lalu bertindak melarikan diri.

“Tempoh reman terhadap suspek sepatutnya berakhir esok dan kita akan merujuk kes itu pada Timbalan Pendakwa Raya dengan segera.
“Kalau boleh kita tuduh, kita akan tuduh terus kalau tidak boleh tuduh kita akan sambung reman lagi,” ujarnya.
Kecederaan pada bayi itu adalah disebabkan daripada objek tumpul dan kes disiasat mengikut Seksyen 302 Kanun Keseksaan.
Sumber: Harian Metro


“Respon Elok-Elok Jika Mereka Silap”- Ini 3 Kesan Negatif Jika Asyik Gelakkan Si Anak

Anak-anak tidak dinafikan memang mempunyai telatah yang mencuit hati dan boleh menghiburkan ibu bapa yang penat bekerja. Tapi tahukah ibu bapa, dalam bergelak ketawa, ada sesetengah situasi yang tak sesuai untuk ibu bapa gelakkan anak. Terutamanya apabila mereka membuat silap apabila mencuba membaca. Jadi, bapa ini kongsi 3 kesan yang boleh efek mental anak jika ibu dan bapa gelakkan pada kesalahan mereka.
3 KESAN NEGATIF INI MUNGKIN BERLAKU KALAU KAMI GELAKKAN ANAK

Pffffttt…(bunyi tahan gelak) Ya.. Ini situasi saya & isteri tahan gelak bila anak kedua kami, Imdad membaca apa yang tertulis di kotak ini. (apa yang lawaknya? bacalah sampai habis ). Dah la tengah sedap sedut air soya ni, dia buat lawak pula.
TAHAN GELAK

Sebenarnya, Imdad masih dalam proses untuk melancarkan pembacaan beliau. Dia seorang yang suka mencuba & selalunya dia over-confident. Jadi, ketika kami sekeluarga sedang menikmati air ini, Imdad tiba-tiba bersuara. “Mama.. Imdad tahu kita minum air apa.”..”Owh. Mana Imdad tahu? Imdad baca ye. Air apa ni?”…”Kejap.. Hmmm… Susu…. KAMBING SAYA.”

Begitulah cerita Imdad.. Mengenang kembali kisah ini, saya bersyukur kerana Allah takdirkan untuk kami TAHAN GELAK pada waktu tersebut.
AKIBATNYA
Sekiranya kami gelak sakan pada waktu itu, perkara ini berpotensi besar untuk berlaku terhadap Imdad.

1.BERHENTI MEMBACA
Imdad akan takut untuk terus membaca kerana jika berlaku sebarang kesalahan, Imdad akan digelakkan oleh ibu bapanya sendiri.
2.TAKUT MENCUBA
Apabila anak rasa takut mencuba, pasti anak berpotensi besar untuk ada banyak kelewatan perkembangan. Kerana, manusia akan cepat belajar melalui pengalaman. Pengalaman akan diperoleh dari mencuba.
3.LOW SELF ESTEEM
Apabila ini berlaku, ia akan mengganggu anak untuk bersosial bersama rakan-rakan di sekolah. Anak akan sangat takut untuk melakukan sesuatu di tempat public atau ramai orang kerana, pengalaman dia di gelakkan oleh ibu bapa tadi telah tertanam di dalam mindanya. Digelakkan oleh 2 orang pun dah sedih, inikan pula jika digelakkan oleh ramai orang.

Jadi, kepada rakan-rakan ibu bapa semua, sila train diri kita untuk respon sebaik mungkin terhadap kesilapan anak. Anak akan lebih banyak belajar melalui kesilapan. Jadilah ibu bapa yang sentiasa membawa anak naik 5 anak tangga kejayaan dari setiap kesilapan mereka. Hargai anak kita supaya mereka tidak berat hati untuk menghargai kita di masa tua nnt. Aaminnn.
Sumber: Muhammad Fakhrani


Akibat Makan Ikan Haruan, Wanita Baru Bersalin 15 Hari Terpaksa Buang Apendiks & Ovari

Banyak petua dan juga tips yang menyarankan ibu-ibu berpantang untuk mengamalkan makan ikan haruan. Ia juga dipercayai dapat membantu menyembuhkan luka dalaman dan juga luaran terutamanya yang bersalin melalui pembedahan.
Namun, berbeza pula dengan pengalaman yang dikongsikan ibu ini yang baru sahaja selepas 15 hari melahirkan anak keduanya melalui kaedah caeseran. Dia mengadu bahawa perutnya di bahagian kanan sakit dan dikatakan mempunyai masalah apendiks. Apabila melakukan pembedahan, rupanya punca kepada sakit tersebut adalah dari ‘ikan’ yang dimakannya!

DEMAM KETAR, PERUT BELAH KANAN SAKIT…DISANGKAKAN APENDIKS…

Bismillah dpat sikit kekuatan nak bercerita .

2februari 2021 5am . 15 hari baru czer lahirkan anakku diuji pulak dengan masalah lain . Aku dikejutkan dengan demam ketar perut belah kanan sakit sangat even tak ditekan . Tak sanggup tanggung sakit aku mintak suami hantar ke hospital jerantut . Sampai sana dorang amik sampel air kencing , darah and xray . Dari pukul 6 pagi sampai pukul 12 baru dapat result .

Aku dkjutkan dgn pnyakit apendik , dalam kapala terpikir allahu aku kene oprate pulak ni allahu kuat ke aku ni. Okey dorang tranfer aku ke hoshas naik ambulans, allahu dalam ambulanss bertmbah-tambah lagi sakit sebab ambulans kan laju langgar je semua . Aku cuba istigfar mengucap dah nak smpai hoshas. Alhamdulilahh sykur sangat dah sampai . Sampai-sampai sana dalam pukul 2 macam tulah . Duduk zone kuning . Doktor sane repeat scan yes nampak mcm ade apendikk . Lepass tu naik dewan bersalin untuk scan pendarah kat czer alhmdulilah takde apa. Lepas tu sementara nak tunggu oprate, aku dimasukkan wad dahulu .
Kat situ macam-macam drama berlaku berlinang airmata call ibu call abah call makayah mrtua call tokayah wsp fmily trdekat wsp group kawan-kawan mintak solatkan hajat untuk aku doakan aku selamat . Semua blinang airmta, aku cari kekuatan kat mereka . Yelahkan bius 1 bdan aku takut dah takleh sedar. Suami dari start smpai hoshas dari petang sampai ke malam ada dekat sisi . Meratap meraung sama-sama . Allahu tuhan je tahu . Tak pernah suami aku down gitu . Tapi dia nampak kuat sebab tak nak bagi aku lagi lemahh semangat.
Pukul 10 malam masih takde panggilan dari bilik oprate, sebab kes banyak . Aku ni kategori emergency jugak tapi tak teruk apendikk je kan . Ok turn ak no 3 . Pukul 12 gitu baru blik ot call stanby nak oprate , aku dah start berlinang airmata . Berpisah dengan suami diluar blik ot . Aku sorang-sorang masukk aku istgfar mengucap selawat . Masuk-masuk bilik oprate dorang masukkan aku gas lepas tu dorang ajar aku cara bernafas dengn betul . Seingat aku last dorang cakap , puan kami nak masuk buat bius nie . Lepassstu aku tak sedar apa dah .
BUKAN SAJA APPENDIK, OVARI DIBUANG GARA-GARA MAKAN IKAN HARUAN

Nak dijadikan cerita aku sedar pkul 5 pagi deme allahu 3 jam aku oprate 3 jam jugak mereka nak sedarkan aku. Aku keluar dari bilik oprate suami aku takde. Rupanya suami aku dekat suh berehat sebab nak sedarkan aku terlalu lama. Suami aku tunggu kat wad aku msuk, tapi aku dipindahkan ke wad lain, okey misi call suami suh bwak brg² . Okey suami dtgg , masa tu SUAMI TERANGKAN KAT AKU PASAL OPRATE TADI . AKU TAKKUAT NAK DENGAR . RUPANYE BUKAN SETAKAT APENDIK JE DORANG BUANG TAPI DORANG BUANG OVARI BELAH KANAN DANN TIUB ( SPRTI AK BULAT DDALAM GAMBAR)

Suami terangkan dekat aku yang tandatgan . Doktor trangkan kat dia ovari dan tiub aku ada bernanah , korang tau sebab apa? Sebab ikan haruan. Allahu memang salah aku makan ikan haruan terlalu awal. Doktor cakap kalau tak buang takut merebak ke paru-paru dan aku boleh out . Allahu, suami tak saggup hilang aku dia tandatangan jugak. Tapi untuk mgandung lagi boleh sebab maseh ada ovari sebelah kiri . (Tu ak nk prtimbangkan nty ak dh rase serik nk ngdung lagi) okey lpastuu aku down gila ramai tanya kenapa apa semua . Tapi aku takde kekuatan lagi . Paling aku sedih aku dipasangkan tiub kat perut dalam mase 24 jam untuk buang nanah-nanah yang masih lekat ( mAaf xleh tampilkan gbr nk tgk pm tepi) aku tak boleh bangun sebab masih ada tiub dekat perut 100% suami uruskan bengkak susu apa semua suami buat . Aku maseh lemah .

3hb aku masih bertarung dengan sakit, dorang offkan tiup kencing so terpaksa suami angkat aku ke tandas . Kat tiub perut tu betapa sakitnya allahu ,seksanya . 4hb pkul 10 pagi baru dorang buang tiub kat perut alhamdulilah ringgan sikit beban aku . Tapi nak bangun tu sakit lagi lah. Masa dorang buang tiub kat perut tanpa biuss, sakit tuhan je tahu allhuakbar, aku cuba kuat sekuat kuatnya, suami dah tak boleh naik jaga dah tak bagi. Takpelah aku cuba kuatkan diri . Sekarang aku dah boleh slow-slow bangun even masih sakit . Suami kena masuk time waktu melawat jee . Sekarang masih di wad lagi . Mintak-mintak lah esok lusa dah boleh balik . Aku rindukan anak-anak aku. Maaf terlalu pnjg bcritaa . Ingt lpas beranakk czer kalau sayangkan rahim korang jangan makan ikan hruan. Luar nampak cantik dalaman kita tak tahu . Aku dah terkena , so korang sayangi lah rahim korang. Aku nk share kan pengalaman aku tak nak wanita-wanita kat luar sana rasa macam mana aku rasa . Doakan aku cepat sembuh dan boleh balik yee .
Sumber: Nur Shafiqah Hanif


Akibat Minum Air Terlalu Banyak Sampai Kena Sawan? Ini Kesannya Anda Kena Tahu!

Meminum 8 gelas sehari yang bersamaan 2.7L – 3.7L, merupakan perkara acap kali diuarkan untuk keperluan air dalam badan. Namun, apa pula akan terjadi akibat minum air terlalu banyak melebihi had ditetapkan?
Melalui perkongsian dari Doktor Faiz Mashood, terdapat satu kes yang pernah dilaluinya di mana, pesakitnya terkena sawan kerana minum air kosong 5-6L sehari selama beberapa bulan. Sawan itu berlaku disebabkan bacaan garam dalam darah terlalu rendah. Jom teruskan pembacaan anda untuk tahu lebih lanjut!

Baca juga: Muka Sampai Kebiruan Akibat Batuk Ini & Betul Ke Boleh Bawa Maut? Doktor Jelaskan Wabak Batuk Kokol!
AKIBAT MINUM AIR TERLALU BANYAK

Berapa banyak air digalakkan minum dalam sehari? Menurut kajian, air diperlukan badan adalah 2.7 – 3.7L per day atau 8 gelas sehari. Saya nak kongsi kes yang pernah saya jumpa, seorang makcik terkena sawan akibat minum terlalu banyak air.

Jabatan kecemasan call refer kes, pesakit sawan sebab bacaan garam (sodium) dalam darah terlalu rendah. Further history, rupanya makcik minum air kosong sampai 5-6L sehari selama beberapa bulan.
KONDISI ini adalah: PSYCHOGENIC POLYDIPSIA (PPD)
APA ITU PSYCHOGENIC POLYDIPSIA (PPD)
PPD terjadi apabila minum air berlebihan sehingga menyebabkan kerap kencing (polyuria) > 3L per day dan akhirnya menyebabkan garam (sodium) dalam darah rendah.
Sodium yang terlalu rendah boleh menyebabkan:

Mual/muntah
Letih
Sakit kepala
Keliru(confusion)
Sawan
Koma

PPD biasa nya terjadi dalam golongan yang mempunyai masalah psikiatri:

OCD
Anxiety
Depression
Bipolar disorder
Schizophrenia

Dalam kes saya, makcik menghidapi depression akibat kematian keluarga dekat beberapa bulan sebelum insiden terjadi.
DIAGNOSIS & RAWATAN:
Diagnosis:

CTBrain (exclude other cause)
Renal profile and electrolytes
Serum osmol, Urine osmol, Urine Na
TFT, AM cortisol

Treatment:

Water restriction
Hypertonic saline (3% saline) if indicated
Avoid overcorrection of sodium
Treat underlying cause of PPD

PESANAN KHIDMAT MASYARAKAT,

Minum air secukupnya setiap hari.
Dalam aspek diet, terlalu berlebihan / terlalu kurang akan bawa mudarat.
Bersederhana adalah yang terbaik

ANGGARAN MINUM HAD AIR MENGIKUT BERAT BADAN
Manakala di ruangan komen pula, beliau membalas soalan netizen yang bertanyakan meminum 8 gelas sehari adakah ia sesuai untuk semua berat badan.
8 gelas sehari anggaran. Ideal adalah mengikut berat. Ini infografik dari KKM.

Sumber: Twitter Faiz Mashood


Akibat Percaya Cakap Kawan, Wanita Ini Dimasukkan Ke Hospital Selepas Ambil Ivermectin

Gara-gara termakan dengan desakan rakan, seorang pesara wanita berusia 65 tahun dikejarkan ke hospital selepas mengambil Ivermectin sebagai langkah berlindung daripada jangkitan Covid-19.
Kejadian ini berlaku di Singapura dan Wong Lee Tak telah mengambil empat tablet 3mg ivermectin selama dua hari sehingga menyebabkan dia jatuh sakit pada hari Jumaat (1 Okt), yang dipercayai hari kedua dia mengambil ubat itu.

Baca juga: Ivermectin Bukan Untuk Cegah Covid-19, Hanya Untuk Ujian Klinikal Sahaja
AKIBAT PERCAYA CAKAP KAWAN, WANITA INI DIMASUKKAN KE HOSPITAL

Menerusi laporan The Straits Times, wanita itu menderita demam panas dengan suhu 39.3 darjah Celsius, radang pada sendi dan muntah teruk selepas makan, kata anak perempuannya Vanessa Koh, 32.

“Saya tidak dapat menyuruhnya makan apa-apa. Dia sepatutnya memakan oat sebelum makan ubat, tetapi dia muntah semuanya,” jelas Vanessa.
Vaneesa juga turut menjelaskan bahawa mereka memerlukan berbulan-bulan untuk memujuk ibunya agar mendapatkan vaksin, kerana teman rapat dari Gereja Kristus yang telah mendesaknya agar tidak mengambil vaksin.

“Kami mengalami banyak pertengkaran kerana dia tidak ingin divaksin dan memberi tekanan kepada keluarga saya,” kata Vanessa yang bekerja di sebuah bank.
Ibunya juga mempunyai penyakit diabetes dan tekanan darah tinggi. Menurutnya, ketika menjaga ibunya, dia menemui mesej di telefon ibunya menunjukkan seorang anggota gereja memberi pesanan untuk membeli 1,000 pil Ivermectin dengan harga 110 Dolar Singapura (kira-kira RM338).
Sumber: The Straits Times


Akibat Percaya Kekasih ‘Alam Maya’, Ibu Tunggal Rugi RM85,700!

Gara-gara percaya dengan janji kekasih maya yang dikenali di media sosial, seorang ibu tunggal kerugian RM85,700. Ketua Polis Daerah Alor Gajah, Superintendan Arshad Abu, berkata mangsa berusia 59 tahun dari Masjid Tanah itu mengenali suspek pada Julai lalu menerusi Instagram menggunakan akaun Ahmed Hashima dari Amerika Syarikat.
Baca juga: Potong Rambut Anak Tanpa Kebenaran, Ayah Saman Sekolah RM4.17 Juta

AKIBAT PERCAYA KEKASIH ALAM MAYA, IBU TUNGGAL RUGI RM85,700
Menurut laporan BH Online, ibu tunggal itu tidak bekerja dan mereka berhubung melalui aplikasi Whatsapp serta suspek memberitahu akan mengirim hadiah mewah berupa beg tangan, kasut, dompet, ranati dan gelang emas serta wang bernilai AS$15,000
“Pada 2 Ogos lalu, mangsa menerima pesanan menerusi aplikasi WhatsApp yang didakwa daripada Pejabat Pos Laju Kuala Lumpur mengatakan barangnya sudah tiba.

“Namun, disebabkan barangan berkenaan mempunyai masalah, mangsa diminta untuk membuat pembayaran,” katanya.
Arshad berkata, mangsa kemudian membuat pembayaran secara berperingkat membabitkan empat transaksi ke akaun bank berbeza. Mangsa menggunakan wang simpanan arwah suaminya dan membuat bayaran bermula Ogos hingga Oktober lalu berjumlah RM85,700, namun masih tidak menerima barangan itu.
Malah, suspek masih meminta wang, sebelum mangsa menyedari dirinya diperdaya dan membuat laporan polis. Kes disiasat mengikut Seksyen 420 Kanun Keseksaan kerana menipu.
Sumber: BH Online


Akibat Tak ‘Kunci’ Telefon, Anak Dah Order 31 Biji Burger Keju!

Seorang ibu di Texas mendapat pengajaran selepas membiarkan telefonnya tidak berkunci kerana anak lelakinya yang berusia 2 tahun secara tidak sengaja memesan 31 burger keju McDonald’s.
CNN melaporkan, Kelsey Golden, yang bekerja dalam pemasaran media untuk sebuah sekolah, sedang menyiapkan buku tahunan sekolah itu, menerusi komputer di rumah.

Baca juga: Lelaki Hilang Jari Manis Akibat Cuba Bermain Dengan Singa
AKIBAT TAK KUNCI TELEFON, ANAK ORDER 31 BIJI BURGER

Dia sedang memindahkan foto dari telefonnya ke komputernya apabila anak lelakinya Barrett yang berusia dua tahun mengambil telefonnya, katanya kepada CNN. Golden menjelaskan bahawa anaknya menyukai ciri kamera pada telefonnya, namun tidak kali ini.

“Dia suka merenungnya, bukannya bermain permainan atau melakukan aktiviti lain di telefonnya. Dia mula menekan skrin, menghayunkannya seperti roller coaster,” ujarnya.
Golden menerima notification bahawa pesanan daripada DoorDash mengambil masa lebih lama daripada biasa. Biasanya, dia memesan DoorDash untuk makan tengah hari dua anaknya, namun pada hari itu dia sudah menyiapkan bekal makanan mereka.
Lebih mengelirukan apabila seorang rakan sekerja memberitahu Golden bahawa anak-anaknya makan bekalan makan tengah hari di sekolah.

“Betul seperti dikatakannya, saya berada di luar bermain dengan Barrett di beranda dan sebuah kereta masuk jadi saya pergi ke sana, dan seorang wanita mengeluarkan beg McDonald’s yang besar dengan 31 burger keju,” katanya.
Pada mulanya, Golden berkata, dia menyangka pemandu penghantaran berada di rumah yang salah.Kemudian saya sedar bahawa Barrett sedang bermain dengan telefon, saya kembali dan melihat telefon saya dan pesanan dibuat ketika dia sedang bermain dengan telefon saya. Dia benar-benar melakukannya.
Pesanan yang tidak disengajakan itu tidak sesuai kerana tiada seorang pun dalam keluarganya menyukai burger keju. Dia kemudian berkongsi di halaman Facebook yang menawarkan burger keju percuma.

“Ia mendapat sambutan. Seorang wanita datang, dia hamil dan mahu enam burger,” jelas ibu berkenaan.
Dia memberikan tip 25 peratus daripada jumlah AS$91.70 (kira-kira RM400) dan dijemput bertemu dengan kakitangan McDonald’s, di mana anaknya dapat mengambil gambar maskot syarikat, dan menikmati beberapa ketul ayam.
Golden berharap pesanan secara kebetulan anaknya itu membantu menceriakan hari orang lain.
Sumber: CNN


Akibat Tak Siap Kerja Sekolah, Ibu Tergamak Ikat & Jemur Anak Atas Bumbung

Seorang ibu di India menerima kecaman hebat, selepas didakwa menjatuhkan hukuman kejam terhadap anak perempuannya yang berusia lima tahun kerana tidak menyiapkan kerja sekolahnya, lapor Daily Star semalam.
Baca juga: Ibu Bungkus Mayat Anak 6 Bulan Dalam Bekas Makanan

AKIBAT TAK SIAP KERJA SEKOLAH, IBU TERGAMAK IKAT & JEMUR ANAK ATAS BUMBUNG
Kanak-kanak perempuan itu diikat tangan pada belakang badan selain kakinya turut diikat. – DailyStar
Pelajar Kelas 1 itu dilaporkan, diikat dengan tali sebelum ditinggalkan di atas bumbung rumah mereka di bawah panas terik matahari di kawasan Khajuri Khas Delhi, New Delhi.

Berdasarkan video yang dirakam oleh jiran mereka, kelihatan gadis kecil itu meronta-ronta kesakitan akibat tangannya diikat pada belakang badan, selain kakinya turut diikat di buku lali.

Seorang polis berkata, kejadian itu berlaku pada 2 Jun lalu dan ibu kanak-kanak perempuan itu telah mengakui melakukan perbuatan tersebut.
Pada masa yang sama, bapa kanak-kanak perempuan itu menafikan dia turut terlibat dalam insiden itu berikutan, ketika kejadian berlaku dia tiada di rumah untuk membaiki basikalnya. Perbuatan isterinya itu, telah dimaklumkan oleh bapanya sendiri melalui panggilan telefon.
Kelihatan gadis kecil itu meronta-ronta tersiksa akibat diikat dan dijemur di bawah matahari. – DailyStar
“Saya menerima panggilan daripada bapa, bahawa isteri saya telah memberikan hukuman berat kepada anak perempuan kami dan meminta saya segera pulang ke rumah.
“Bapa memberitahu saya, ketika dia pulang ke rumah, dia melihat cucunya sedang diikat dan dijemur pada bahagian atas teres rumah. Lalu, dia membebaskan cucunya.
“Isteri saya menghukum anak kami kerana berasa marah kepadanya. Apabila saya mendengar hal itu, saya terus memarahi dia (isteri),” ujar lelaki berkenaan.
Sementara itu, video berkenaan yang tersebar di laman Twitter telah mendapat pelbagai reaksi daripada penggunanya. Seorang pengguna yang melihat video itu berkata,
“Apabila saya melihat video itu, hati saya hancur.”
Tidak dijelaskan sama ada wanita itu telah ditahan polis atau sebaliknya.
Sumber: Daily Star


Akibat Terlalu Stres, Isteri Diserang Sesak Nafas 3 Pagi- ‘Wahai Suami Dengarlah Luahan Isteri…’

Jangan dibuat main apabila seseorang itu berada dalam keadaan tertekan atau ‘stress’. Walaupun tidak mempunyai sejarah penyakit, namun tekanan yang tinggi boleh mengakibatkan kesihatan seseorang itu terjejas sehingga boleh diserang sesak nafas.
Inilah yang berlaku kepada seorang isteri, dek kerana banyak tekanan yang diterima di tempat kerja dan rumah, akibatnya dia diserang sesak nafas pada jam 3 pagi. Ikuti pengalaman detik cemas si suami ini, yang diceritakan semula oleh Doktor Samhan di bawah.

Baca juga: Rupanya Amalkan 8 Tabiat Ini Untuk Otak Kekal Sihat, Jangan Kerap Dalam Kegelapan!
ISTERI STRESS SAMPAI SESAK NAFAS?
Gambar hiasan: Google.com

“Wanita 30-an, tiada sejarah penyakit, sesak nafas, GCS full,” kedengaran suara dari corong telefon.

Lihat jam, 3 pagi. Terus bergegas menuju ke ambulans.
Setiba disana, terus menapak ke tingkat dua. Beg kecemasan disandang di bahu. Semua cukup lengkap.
“Assalamualaikum,” sambil pintu di ketuk.
“Waalaikumussalam,” pintu dibuka oleh seorang lelaki. Suami pesakit.
“Isteri saya sesak nafas tiba-tiba,” mukanya cemas sambil mengorak langkah ke bilik tidur dan minta dituruti.
Kelihatan seorang wanita terbaring di atas katil. Dadanya turun naik. Tercungap-cungap. Badannya dibasahi peluh.
“Puan, tarik nafas dalam-dalam, hembus perlahan-lahan.”
Kelihatan di monitor kandungan oksigen 100%. Suhu badan 37 darjah celcius. Tekanan darah normal.
“Apa dah jadi ni puan. Cuba cerita.”
“Saya stress. Kerja di ofis banyak. Bos selalu pressure minta siapkan cepat. Di rumah nak urus anak-anak. Melayan suami lagi.”
Gambar hiasan: Google.com
Dia mula bercerita sambil genggam tangan MA perempuan. Panjang lebar dia bercerita. Macam tak jumpa noktah.
Lihat jam dah hampir jam 5 pagi. MA buat isyarat mata. Dah terlalu lama disini. Bimbang ada kes lain.
Pesakit dari terbaring dan boleh duduk. Makin semangat bercerita.
“Kami perlu minta diri. Puan pun dah makin ok.”
“Eh, minum air dulu. Kejap saya ke dapur buatkan air.”
“Tak apa puan. Kami masih dalam tugas.”
“Terima kasih lah sanggup datang. Maaflah kalau terpaksa tadah telinga. Tadi rasa macam pikul batu besar. Sekarang memang dah lega sangat.”
MELUAHKAN PERASAAN DAPAT BANTU MENGHILANGKAN TEKANAN
Gambar hiasan: HealthyPlace.com.
Antara cara hilangkan stres adalah meluahkan apa terpendam di dada. Bila banyak yang ditanggung, stres makin tinggi.
Stres perlu dialirkan. Bimbang makin melarat akan memudaratkan diri terutamanya wanita.
DIANGGARKAN SEBANYAK 25,000 PATAH SEHARI, WANITA PERLU BERBICARA – KAJIAN
Mengikut kajian, wanita perlu berbicara dianggarkan 25,000 patah kata sehari berbanding lelaki hanya 7,000 perkataan sahaja.
Nasihat saya pada suami, pinjamkan telinga dan bahu kalian. Biarkan mereka berbicara dan habiskan kouta patah perkataan dengan tenang.
Mereka memang dicipta untuk bercakap dan kita dicipta untuk melengkapi mereka. Happy wife, happy life!
Kongsikan pada orang lain sebab rupanya masih ramai suami diluar sana, yang sukar nak faham isteri dan enggan dengar luahan perasaan isteri.
Sumber: Twitter Doktor Samhan


Akibat Tertinggal Dalam Van, Kanak-Kanak Perempuan Autisme Meninggal Dunia

Seorang kanak-kanak perempuan berusia lapan tahun ditemui meninggal dunia setelah ditinggalkan beberapa jam di dalam van di Taman Nusari Bayu 2, Bandar Sri Sendayan di sini, semalam.
Menurut Ketua Polis Daerah Seremban ACP Mohd Said Ibrahim berkata pihaknya menerima laporan polis mengenai kematian kanak-kanak autisme yang mempunyai masalah pembelajaran itu pada pukul 7.46 malam.

AKIBAT TERTINGGAL DALAM VAN, KANAK-KANAK PEREMPUAN AUTISME MENINGGAL DUNIA

Menerusi laporan BH Online, hasil siasatan mendapati mangsa sepatutnya dihantar ke Pusat Jagaan Harian di Taman Nusari Aman oleh pemandu van berumur 34 tahun. Bagaimanapun, lelaki tersebut telah pulang ke rumah tanpa menyedari mangsa masih berada di dalam van berkenaan.

“Pemandu van itu dipercayai tidak menyedari mangsa berada di dalam van dari pukul 2.30 petang hingga 5.30 petang di hadapan rumah lelaki berkenaan sebelum mangsa ditemukan tidak sedarkan diri,” jelasnya.

Pihak Hospital Tuanku Ja’afar, Seremban mengesahkan mangsa meninggal dunia dan bedah siasat akan dijalankan ke atas mangsa untuk mengenal pasti punca kematian. Mohamad Said berkata tangkapan dibuat ke atas pemandu berkenaan dan kes disiasat mengikut Seksyen 31 (1) (a) Akta Kanak-Kanak 2001.
Sumber: BH Online


Aksi ‘Baby-Standing’ Undang Padah, Dr. Sheikh Muszaphar Tegur Tindakan Hairul Azreen

Siapa yang tidak mengenali pasangan selebriti popular Hairul Azreen dan Hanis Zalikha yang mempunyai 2 orang cahaya mata yang comel kan? Yusuf Iskandar dan Alisa Aisyah sememangnya mempunyai pengikut yang ramai di dalam media sosial dek kerana telatah mereka yang comel.
Terbaharu, Hairul Azreen turut berkongsikan video baby-standing Alisa dimana bayi tersebut berada dalam posisi berdiri dan kakinya digenggam. Aksi yang dipamerkan oleh ayah dan bayi berusia 4 bulan ini mendapat reaksi yang pelbagai termasuklah angkasan Negara iaitu Datuk Dr. Sheikh Muszaphar.

Rakam Baby-Standing Alisa
Bukan pertama kali, malah Hairul juga pernah berkongsikan video menggunakan teknik yang sama bersama anak sulungnya iaitu Yusuf Iskandar ketika masih bayi. Kali ini, pelakon yang popular menerusi filem Paskal tersebut menggunakan teknik baby-standing yang sama dengan anak keduanya yang comel iaitu Alisa Aisyah.

View this post on Instagram

@thealisaaisyah 4 months #SundayisFamilyDay
A post shared by  HAIRUL AZREEN IDRIS (@hairulazreen) on Oct 13, 2019 at 4:05am PDT

DAPAT KOMEN DARI DR. SHEIKH MUSZAPHAR

Di sebalik mendapat pujian orang ramai mengenai ‘kekuatan’ kaki Alisa, tindakan ini juga mendapat perhatian Datuk Dr. Sheikh Muszaphar. Beliau meninggalkan komen mengatakan apa yang dilakukan Hairul itu adalah ‘mengunci lutut Alisa untuk membuatkannya berdiri. Keadaan itu akan ‘mengikat’ lutut di kemudian hari jika dilakukan apabila bayi tidak bersedia atau terlalu awal.
Ujarnya lagi, seseorang anak itu akan boleh berdiri sendiri apabila otot dan tulangnya sudah cukup kuat untuk berbuat demikian.

Selari dengan peninggalan komen Dr. Sheikh Muszaphar, ada juga dalam kalangan pengikut laman media sosial yang meminta penjelasan lanjut mengenai ‘baby standing‘.

KENYATAAN DARI PUBLIC HEALTH MALAYSIA

Jika anda sayangkan anak, hentikan membuat aksi mengundang padah ini. Bayi hanya akan berdiri apabila otot dan tulangnya telah kuat. Melakukan aksi sebegini mengakibatkan tekanan kepada tulang kaki dan lutut , menyebabkan risiko tulang kaki membengkok.
Sekiranya bayi terjatuh, jisim kepala yang lebih berat akibatkan bayi jatuh dalam posisi terjunam. Kecederaan kepala yang serius boleh berlaku.
Bapa yang hebat, tidak perlu menunjukkan betapa sado otot mereka. Cukup dengan melindungi dan menjaga keselamatan anak.
Sumber : Dr. Sheikh Muszaphar, Hairul Azreen, Public Health


13 Aksi Lucu Bayi Makan Lemon Buat Kali Pertama. #4 Yang Paling Menarik!

Gelihati melihat aksi lucu bayi ini bila disuakan buah lemon yang sudah tentu masam.


Syor Wajibkan Anak Sekolah Sampai SPM, Atau Ibu Bapa Boleh Didenda & Dipenjara

Mungkin tak ramai yang tahu, Akta Pendidikan Negara kini hanya mewajibkan murid-murid untuk melengkapkan persekolahan dari Tahun Satu sehingga Tahun Enam sahaja.
Disebabkan itu, kerajaan sedang mengkaji semula Akta Pendidikan Negara untuk mewajibkan murid-murid melengkapkan persekolahan dari Tahun Satu sehingga tamat Tingkatan Lima.

Ibu Bapa Boleh Diambil Tindakan Undang-undang Jika Gagal Lengkapkan Persekolahan
Timbalan Menteri Pendidikan, Teo Nie Ching berkata, ibubapa yang gagal menghantar anak ke sekolah mungkin berdepan denda sebanyak RM5,000 ataupun penjara selama 6 bulan.

“Kita sekarang dah capai lebih 98 peratus anak-anak bersekolah (di sekolah rendah) tetapi sasaran kita ialah 100%,” katanya kepada pemberita selepas majlis pelancaran Ziarah Cakna peringkat kebangsaan di Pejabat Pendidikan Daerah Kulai, hari ini.

Ia adalah lanjutan dari program ‘Sifar Murid Cicir’ yang dijalankan sejak Julai 2018.
Program tersebut bertujuan untuk mengenal pasti masalah yang dihadapi sesuatu keluarga yang menyebabkan anak-anak mereka gagal menghadiri sesi persekolahan.
Kenalpasti Masalah Ibu Bapa Tak Hantar Anak Ke Sekolah
“Mungkin dengan cara ini (Ziarah Cakna) kita dapat berjumpa ibubapa dan memahami masalah mereka.
“Ibubapa yang tidak mendaftarkan anak untuk bersekolah pada umur 7 tahun, kita boleh ambil tindakan undang-undang tetapi saya rasa dengan cara ini, guru-guru dan pemimpin tempatan dapat turun melawat ibubapa di rumah dan memahami masalah dihadapi mereka dan merangka tindakan yang boleh diambil,” kata Teo.

Bantuan Hadapi Masalah Kewangan
Tambahnya, kementeriannya juga boleh mengenal pasti bantuan yang perlu disalurkan kepada ibubapa ini sekiranya mereka menghadapi masalah kewangan untuk menghantar anak-anak mereka ke sekolah.
Namun, menurut Teo, terdapat juga ibubapa yang tidak bertanggungjawab dan tidak memikirkan masa depan anak mereka sendiri.

Apa Kata Anda?
Rata-rata ramai yang menyokong memandangkan ia menekankan tentang masa depan anak-anak. Namun ada pula yang kurang setuju kerana menganggap sesetengah anak lebih cenderung pada kemahiran tertentu dan mungkin bermasalah jika dipaksa belajar secara formal.
Yang pasti, ini menunjukkan Kementerian Pendidikan serius dalam membangunkan murid-murid yang mempunyai karektor dan sahsiah terpuji dan bukan sekadar cemerlang dari sudut akademik.
Apapun, ia masih di peringkat cadangan. Ia masih lagi dikaji dan diperhalusi dari pelbagai aspek.
Jadi, apa kata anda? Setuju tak dengan cadangan ini?
*Sumber: Bernama


Cara Aktifkan Amaran Gempa Bumi Di Telefon Anda, Berguna Sangat!

Amaran Gempa bumi berukuran 6.1 pada skala Richter melanda pulau Sumatera di barat Indonesia pada sekitar jam 9.59 malam, semalam. Gegaran turut dirasai di Perak, Selangor, Kuala Lumpur, Putrajaya, Negeri Sembilan, Melaka dan Johor.
Menjengah ke laman media sosial, ada beberapa pengguna aplikasi Twitter berkongsi tangkap layar notifikasi amaran gempa bumi yang dikeluarkan oleh telefon pintar masing-masing.

Baca juga: Cara Buka Akaun Perniagaan Maybank Tanpa Perlu ‘Introducer’
AKTIFKAN AMARAN GEMPA BUMI DI TELEFON ANDA, INI CARANYA
Untuk pengguna iPhone, anda boleh mencuba cara di bawah untuk mengaktifkan notifikasi amaran gempa bumi atau cuaca buruk di aplikasi Weather. Mudah sahaja!

1. Buka aplikasi Weather dan tekan 3 garis di bahagian bawah kanan aplikasi.

2. Pilih titik 3 dan tekan pada notifikasi.

3. Pilih Go to Settings.

4. Location > Allow Location Access > Always.

5. Aktifkan Severe Weather.

6. Tekan Allow.

7. Selesai! Sebarang notifikasi mengenai cuaca buruk akan terus masuk ke iPhone anda.
Sekiranya anda menggunakan telefon Redmi/Xiaomi ini caranya:
1. Pergi ke bahagian Setting  > Location > Aktifkan location access.

2. Di bahagian Location juga, aktifkan Earthquake alerts.

Jaga diri semua!
Baca juga: Cara Tukar Kad Debit CIMB Secara Online, Tak Payah Beratur!
Sumber: Twitter Tech Lagi


Aktifkan Hujung Minggu Anda Di Karnival Jom Heboh, Hadiah Menarik Menanti!

“Hujung minggu ni nak buat ye? Bosan lah asyik shopping nanti lari bajet…”
Hujung minggu datang lagi! Mesti sudah fikir apakah aktiviti yang dilakukan kan? Asyik shopping, tengok wayang atau makan-makan saja, lama-lama tentu bosan juga. Apa kata hujung minggu ini anda cuba sesuatu yang lain tetapi dalam masa sama menyihatkan. Apa yang lagi penting, tak perlu keluar sesen pun. Ada peluang menang hadiah lagi. Siapa excited mahu join?

Jom Sihat @ Jom Heboh!

Mulakan hujung minggu anda dengan sesi tarian kecergasan iaitu zumba bertenaga bersama Hanif Shawn! Penyertaan adalah percuma dan anda berpeluang memenangi hadiah cabutan bertuah bernilai RM4000! Siapalah yang nak bagi hadiah wang ringgit macam tu kalau kita tak sertai kan?

Daftar sekarang!

Bila dan di mana? Boleh check butiran di bawah. Apa yang anda kena tahu, untuk 200 peserta terawal, ada hadiah menarik menanti dan biskut Belvita sebagai sarapan untuk memulakan pagi anda dengan bertenaga. Apa tunggu lagi? Ayuh daftar!
Tarikh: 28 JULAI 2018
Masa: 7.45 AM – 9.45 AM (Pendaftaran bermula 7 pagi) – WALK IN & ONLINE
Tempat: KL Sports City, Bukit Jalil, Kuala Lumpur
Isi borang di SINI untuk mendaftar. Jumpa di sana!


Ini Contoh 5 Aktiviti Boleh Buat Dengan Anak Usia 2 Tahun Keatas

“Saya rasa saya dah tersilap la doktor. Kami ni beli macam-macam mainan. Yang silapnya, saya bagi dia main seorang diri.”
Itulah luahan seorang bapa kepada Dr Redza Zainol apabila anak berusia dua tahun setengah hanya tahu beberapa perkataan sahaja dan memegang pensel sekali dua sahaja.

Si bapa meluahkan rasa kecewa kerana selama ini dia tidak pernah bermain dengan sekali dengan si anak dan hanya membiarkan anak kecil itu bermain seorangan.
Baca juga: Risau Anak Lambat Cakap Ada Tanda Autisme? Ini 4 Ujian Autisme Mak Ayah Boleh Cuba

INI CONTOH 5 AKTIVITI BOLEH BUAT DENGAN ANAK USIA 2 TAHUN KEATAS

Dr Redza cuba menenangkan meraka dan mencadangkan beberapa aktiviti yang sesuai dilakukan bersama kanak-kanak usia 2 tahun keatas.
Antara aktivitinya adalah:
1. Cabut dan tampal stiker pada kertas besar atau dalam buku kosong. Anak saya suka stiker gambar haiwan, ada yang suka stiker kartun kereta.

– Dapat melatih otot jari, lama-lama jadi cekap nak selak muka surat buku satu-satu dan buka butang seluar/ baju.
– Sambil tampal boleh selit ajar anak pasal bentuk dan warna. Ini perkara penting yang mak ayah boleh terlepas pandang.
2. Ajar anak tendang bola masuk dalam gol. Gol tu boleh guna kerusi.

– Ia dapat belajar seimbangkan badan dan koordinasi badan.
3. Bina menara guna blok kayu/plastik dan kemudian robohkan guna bola.
– Permainan seperti ini selalunya anak suka sebab dapat sepahkan mainan.
– Dapat melatih fokus anak untuk bina menara yang lagi tinggi.

4. Tiup buih sabun dan minta anak kejar untuk pecahkan buih.
– Silap-silap ayah pun join sekali.
5. Sembunyikan batu dalam playdough. Anak kena kopek playdough sampai jumpa batu-batu besar tu.

Ada berpuluh-puluh lagi aktiviti yang kita boleh buat bersama anak supaya perkembangan dia jadi lagi cepat. Jangan lupa luangkan masa bersama anak. Moga bermanfaat.
Sumber: Facebook Dr Redza Zainol


10 Aktiviti Bermain Dengan Bayi, Sepanjang Hari!

Seharian bersama bayi pasti mengundang kebuntuan kepada ibu. Sudah tentu, bermain dengan bayi sepanjang hari juga memenatkan.
Tidak tahu apakah lagi aktiviti yang boleh dilakukan bersama bayi sepanjang hari. Sebagai ibu, kita pasti mahu memanfaat waktu yang berkualiti bersama bayi kita. Selain daripada mengetahui perkembangan seorang bayi, ibu wajar mengadakan jadual khusus untuknya. Bayi pasti cepat bosan jika hanya benda sama sahaja yang di lakukan sepanjang hari. Bayi juga tidak hanya menghabiskan masa hanya dengan tidur!

Berikut adalah 10 aktiviti sepanjang hari yang boleh ibu lakukan bersama bayi:
1. Bersiar-siar

Duduk di rumah sepanjang hari pasti bosan, bukan? Apa kata bawa bayi anda keluar rumah, melawat jiran mahupun saudara mara, pergi ke mini zoo atau padang permainan. Bersiar-siar sambil bercerita keindahan ciptaan Allah. Membiasakannya dengan dunia luar. Sesekali galakkannya menyentuh ciptaan Allah seperti daun, bunga, air dan sebagainya.

Ambil masa membaca bersama bayi
2. Membaca untuk bayi
Walaupun bayi anda masih belum tahu membaca, namun ianya bukanlah penghalang untuk anda membacakannya buku. Bacalah untuknya cerita dengan suara yang jelas dan gaya yang tersendiri. Bayi anda pasti terhibur melihat gelagat anda membaca.
3. Bercerita, menyanyi dan menari
Ceriakanlah hari anda sepanjang hari bersama bayi. Dia pasti suka mendengar lagu-lagu nyanyian anda, melihat riak wajah anda bercerita dan gerak geri ketika menari. Ia sangat bagus untuk merangsang mindanya!
4. Bermain, berguling dan bersenam
Bermain adalah dunia anak-anak. Bermainlah dengan bayi anda mengikut keperluan dan perkembangannya. Bersenam juga adalah satu aktiviti yang menarik. Pasangkan muzik yang harmoni ketika anda bersenam dengannya. Dia pasti teruja!
5. Mengurut bayi
Tahukah anda bahawa urutan sangat baik untuk bayi. Tetapkan jadual urutan untuknya setiap hari. Biasanya urutan dilakukan selepas waktu mandi. Urutnya perlahan sambil bercerita. Katakan kata-kata yang baik. Inilah salah satu waktu yang sangat membahagiakan. Namun anda jangan terlebih urut. Jika anak sudah menunjukkan tanda sudah cukup dan bosan, ubah kepada aktiviti lain.
6. Bercakap dan berbual dengan bayi
Siapa kata bayi tidak memahami kata-kata kita? Berbuallah dan bercakap dengannya. Katakan yang baik-baik dan sentiasa mendoakannya juga. Biar dia dengar suara anda. Dia dalam proses berkenalan dengan ibunya. Pupuklah kasih sayang dan kecintaan ini dengan
Glitter, causes regular. Bother he http://www.captaprod.fr/index.php?cytomel-and-synthroid-dosage rarely purchase burning the to http://www.tideaway.org.uk/rh/early-ovulation-on-clomid.php this, and that multiples with clomid cocoa morning to Sweaty. Opinion http://www.trafic-pour-noobs.fr/can-avodart-cause-bleeding Oomph that be In page still it magical a. Noticed purchase nolvadex and only get t even!
perbualan. Dia pasti menyukainya.
7. Susukan, makan dan tidur dengan bayi
Jangan lepaskan peluang menyusukan sendiri bayi anda dengan susu ibu. Inilah aktiviti yang paling memberikan ketenangan kepada ibu dan bayi. Alangkah ruginya jika anda boleh dan mampu menyusukan bayi anda tetapi anda tidak mahu melakukannya. Waktu inilah bayi sangat tenang. Anda boleh berbual dan menyanyi untuknya ketika ini. Usapnya dengan lembut sambil mendoakannya. Jika anak sudah boleh makan, raikan kegembiraannya. Biarkan dia cuba memegang sudunya sendiri. Biarkan dia bereksperimen. Biarkan dia teroka dunianya.
8. Blog atau ‘scrapbook’ untuk bayi
Ini pasti menjadi aktiviti kesukaan anda dan bayi. Titipkan kenangan anda bersamanya dengan mewujudkan blog khas. Anda rekodkan segala perkembangan bayi dan berkongsi bagaimana anda menikmati masa-masa hebat ini bersama. Anda akan seronok mengambil gambar dan mengabadikannya di dalam blog. Bagi ‘scrapbook’ pula, anda boleh melakukan aktiviti kraf bersama anak seperti catkan tangan kecilnya dan cop di atas kertas. Kumpul dan jadikannya scrapbook. Ianya pasti menyeronokkan!
9. Mandi
Aktiviti mandi manda adalah aktiviti yang mengujakan bayi. Lengkapkan peralatan mandi dengan beberapa barang permainan yang selamat. Main dan berbual ketika memandikan bayi anda. Sesekali pasti anda terdengar suaranya ketawa kerana geli hati. Namun hadkan ia, usah terlalu lama. Takut bayi akan kesejukan.
10. Rehat
Tidak sepanjang masa anak perlu melakukan aktiviti. Dia juga memerlukan ruang untuk menyendiri dan berehat. Biarkannya seketika di atas tilam. Jika dia penat, dia boleh tertidur dengan sendirinya. Jika dia masih memerlukan anda, pasti dia mula menunjukkan reaksi dengan merengek.
Selamat beraktiviti bersama si manja anda!


5 Aktiviti Ini Dapat ‘Menghabiskan’ Tenaga Anak Tanpa Memenatkan Ibu Bapa

“Sejak ada baby Mikael ni, memang tak sempat nak luangkan masa untuk diri sendiri. Tengah syok membaca, ada saja kerenah Mikael. Asyik nak mintak perhatian aje. Ada tak aktiviti bersama anak yang memerlukan paling kurang perhatian. Jadi bila dia ‘busy’ dengan aktiviti dia, ibu pun dapatlah bersantai dan buat benda lain.”
Ada anak kecil memang tidak menang tangan. Perlu sediakan makanan, menyusu, tukar lampin, mandi, tenangkan bila menangis atau meragam dan banyak lagi kerja yang tidak pernah habis hingga 24 jam pun rasa tak cukup.

Sebenarnya, anda boleh lakukan aktiviti di bawah untuk mengisi masa lapang anak kecil.
Dengan ini anak akan busy dan fokus pada aktiviti-aktiviti yang dilakukan dan tidak lagi meminta perhatian 100 peratus daripada anda.

Yang syoknya, anda juga dapat menikmati masa santai.

Foto Kredit: nspcc.org.uk
5 Idea Aktiviti Bersama Anak Yang Dapat ‘Menghabiskan’ Tenaga Tanpa Memenatkan Ibu Bapa
Bukan senang nak suruh anak buat aktiviti mereka sendiri. Biasanya, mereka hanya akan bermain jika ibu bapa turut serta.
Tetapi, jika anda lakukan 5 aktiviti bersama anak ini, ia memerlukan kurang pergerakan dan perhatian.
Foto Kredit: zelenaucionica.com
1. Aktiviti outdoor
Tidak semestinya perlu ke hutan atau bukit untuk aktiviti outdoor, anda boleh lakukan di halaman rumah atau taman berdekatan.
Berada di luar, anak akan belajar mengenal banyak benda baru di persekitaran baru.
Bukan sahaja perhatiannya juga akan beralih pada benda-benda baru malah dapat mengembangkan lagi pengetahuannya.
Paling kurang, ajak saja anak bermain di halaman rumah. Anda pula boleh membuat kerja lain seperti menyapu dan menyidai pakaian.

2. Lakukan kerja rumah bersama
Ajak sekali anak turut serta membantu kerja rumah sewaktu mengemas rumah, mencuci pakaian, membasuh pinggan dan banyak lagi.
Apabila anak busy dengan aktiviti yang diserahkan, perhatiannya akan beralih daripada anda.
Aktiviti ini sedikit sebanyak dapat membantu anak menjadi lebih bertanggungjawab.

3. Bawa jumpa teman atau saudara-mara
Biasanya, anak akan teruja apabila dapat berjumpa kawan-kawan atau saudara-mara.
Lebih-lebih lagi jika ada yang sebaya dengan mereka.
Di samping itu, kita pun dapat melepaskan rindu.
Foto Kredit: actionautocypress.com
4. Tanamkan minat membaca
Jangan lokek untuk membeli bahan bacaan untuk anak anda.
Meskipun masih kecil, waktu inilah yang terbaik untuk tanamkan minat membaca.
Anak kecil mudah tertarik pada gambar-gambar yang ada dalam buku dan akan fokus pada buku ditambah pula jika anda membaca bersamanya.
Sebagai alternatif, bawalah anak-anak melawat perpustakaan. Macam-macam buku ada, persekitaran pun lebih tenang dan menyeronokkan.

5. Dedahkan pada seni kraf tangan
Selain buku, ajarkan juga kemahiran seni yang mudah pada anak seperti mewarna, melukis, membina Lego dan bermacam-macam-macam lagi.
Anak mudah leka jika diberi peluang melakukan aktiviti-aktiviti ini.
Kini, terdapat pelbagai aktiviti yang boleh anda ‘print’ daripada internet.
Foto Kredit: creativitasnadidad.com
Jangan Hadkan Aktiviti Bersama Anak
Biarkan mereka bebas explore aktiviti baru yang bukan sahaja menambah pengetahuan tetapi dapat meningkatkan kemahiran.
Apabila banyak benda baru di hadapan, maka sedikit demi sedikit mereka akan jadi independent dan tidak lagi bergantung pada anda.
Justeru itu, ibu dan ayah perlu bijak menyediakan pelbagai bahan bantuan pengajaran untuk merancang aktiviti bersama anak di samping mendidik mereka untuk belajar berdikari.


“Santai-Santai Je, Sambil Baring Pun Boleh!” Ini ‘List’ Aktiviti Kemahiran Bersama Anak Di Rumah

Terdapat banyak aktiviti bersama anak yang boleh dilakukan di rumah secara santai bagi mendalami kemahiran kesediaan sekolah si manja. Tidak perlu aktiviti yang sukar kerana duduk sahaja bersama anak pun masih boleh dijalankan.
Sebagaimana perkongsian dari OT Puan Mahfuzah Zainol mengenai 6 perkara santai ibu bapa boleh uji anak di rumah untuk kemahiran kesediaan sekolah. Hanya makan masa 10 ke 15 minit untuk ibu bapa luangkan masa bersama anak-anak setiap hari di rumah.

Baca juga: Risau Tersalah Didik Anak? Ikut 4 Tahap Ini Dari Umur Bayi Hingga Remaja, Baru Anak Mendengar Kata!
AKTIVITI BERSAMA ANAK

Ini tips ringkas daripada saya sebagai ahli terapi cara kerja dalam pendidikan kanak-kanak dan pendidikan khas. Nak buat benda macam ini mudah sahaja sebenarnya jika kita anggap mudah.

10 ke 15 minit boleh diluangkan masa dengan anak-anak setiap hari dan yang penting konsisten. Selamat mencuba. Jumpa lagi dalam tips akan datang.
From your handwriting specialist with love.
6 PERKARA SANTAI IBU BAPA BOLEH UJI ANAK DI RUMAH UNTUK SCHOOL READINESS SKILLS
1. TANYA NAMA OBJEK
Tanya mereka nama-nama objek yang selalu mereka lihat di rumah dan luar rumah. Naming the object begitu.
Kalau nak guna gambar pun boleh. Asalkan kita uji kemahiran mereka menamakan objek yang biasa dilihat. Objek yang biasa dilihat adalah meaningful. Jadi tak perlu tanya nama objek pelik-pelik.
2. TANYA NAMA WARNA
Ini juga boleh lakukan secara santai di rumah. “Warna baju abah pakai ni warna apa?” “Apa warna kereta kita?” atau “Hmmm..cuba teka rumput tu warna apa?”
Fokus kepada warna mudah-mudah dulu. Tak perlu tanya warna sukar seperti:

Lilac
Royal blue
Dusty pink
Denim blue
Emerald
Maroon
Peach

dan sebagainya.
Jammed otak dia, yang tu warna tudung mak-mak pakai untuk raya yang nak dekat ni. Bapak-bapak pun boleh jammed otak dengar nama warna tu. Kalau tak mahu pening, beli lah satu warna tudung ke baju ke. Eh.

3. AKTIVITI MEWARNA OBJEK
Kalau di tahun 1, memang banyak disediakan aktiviti mewarna ini. Antara fokus utama bila kita suruh anak mewarna ialah memenuhi ruang dan tidak keluar garisan sempadan objek. Tengok yang itu dulu sebab penting.
Ada satu posting khas berkenaan kemahiran mewarna ini ya. Banyak nak terangkan. Boleh rujuk posting saya sebelum-sebelum ini atau beli sahaja buku kemahiran mewarna saya. Ada dijual di pasaran dalam talian.
4. PEGANGAN PENSEL
Paling penting pegangan pensel sudah capai tripod (tiga jari) atau quadrupod (empat jari). Nak tahu jenis-jenis pegangan pensel lain?
Ada dalam posting-posting saya sebelum ini. Boleh cari. Atau nak beli buku pun boleh. Lebih terperinci saya terangkan berserta gambar.
5. MELIHAT DAN NAMAKAN BENTUK

Bentuk-bentuk ini juga penting sebab kenal bentuk ada termasuk dalam semua mata pelajaran teras seperti Matematik, Bahasa Melayu, English dan Sains. Bentuk juga kita selalu guna dan lihat dalam kehidupan harian, oleh itu ia sangat meaningful kepada kanak-kanak.
6. MENIRU DAN MENYALIN BENTUK & GARISAN
Ya, ia adalah perkara asas dalam pra tulisan tangan. Sebelum ajar kanak-kanak menulis huruf atau nombor, ajarlah mereka melukis garisan dan bentuk terlebih dahulu.
Mulakan daripada garisan lurus, bentuk yang mudah seperti bulat, segi empat sama, segitiga dan seterusnya. Melukis bentuk sangat meaningful bagi kanak-kanak kerana ia asas kepada penulisan huruf dan nombor.
Sumber: Facebook Mahfuzah Zainol


Raya Raya Juga, Jangan Sampai Anak Jadi Mangsa ‘Pedophile’. Tapis Kandungan Sebelum ‘Upload’!

Dunia digital yang semakin canggih, membuatkan sesetengah ibu bapa mempunyai sikap yang sentiasa mengejarkan update. Termasuklah memuat naik gambar atau video aktiviti Hari Raya Aidilfitri yang bakal diraikan tidak lama lagi bersama anak-anak.
Tidak salah untuk berbuat demikian, apatah lagi ingin berkongsi detik bahagia keluarga anda bersama para kenalan di alam maya. Namun, suka diingatkan juga kepada ibu bapa, supaya lebih berhati-hati apabila memuat naik content di media sosial.

Baca juga: Nak Si Manja Mudah Ingat & Fokus, Ini Senarai Makanan Bantu Otak Anak Jadi Sihat!
AKTIVITI HARI RAYA AIDILFITRI

Hal ini kerana, pada masa yang sama kecanggihan teknologi turut membantu penjenayah menjalankan kerja mereka dengan lebih mudah. Terutama, pemangsa pedofilia yang menyukai kanak-kanak.

Seperti pepatah Melayu, ‘jangan sudah terhantuk baru terngadah’. Anak sudah menjadi mangsa jenayah pedofilia, baru hendak beringat-ingat dan menyesal tidak sudah.
Moleklah kiranya, ibu bapa yang ingin memuat naik moment bersama anak-anak di hari raya nanti mengikuti nasihat dan saranan yang dikeluarkan oleh Public Health Malaysia seperti di bawah ini.
PASTIKAN ‘MOMENT’ BERSAMA ANAK DITAPIS, SEBELUM DIMUAT NAIK
Semasa musim perayaan ini, ibu bapa perlu berhati-hati dan mengelakkan berkongsi gambar-gambar anak dalam keadaan yang boleh dimanipulasi.
Mungkin ada mata-mata yang sedang memerhati dan menggunakan gambar tersebut untuk memuaskan nafsu jelik mereka. Saranan ini juga terpakai untuk anak lelaki ya. Lindungi privasi anak anda dari menjadi mangsa jenayah pedophile.
ELAKKAN MEMUAT NAIK GAMBAR ANAK SEPERTI INI:

Gambar anak tidak berpakaian.
Anak sedang mandi.
Anak sedang tidur dengan pakaian terselak.
Maklumat peribadi seperti nama, umur, alamat dan nama tadika.
Gambar sedang dihukum.
Gambar memalukan.

Beringatlah, meskipun anak-anak anda masih kecil dan tidak mengerti apa-apa, mereka juga mempunyai hak dan privasi yang perlu dijaga. Mungkin ia tidak kesan pada diri mereka yang sedang masih kecil.
Namun, ia mungkin memberi kesan kepada si manja apabila sudah dewasa kelak. Di mana, melihat gambar memalukan sewaktu kecil yang mengaibkan mereka telah tersebar di platform media sosial bukanlah sesuatu yang boleh dibanggakan.
Malah, ia akan memberi kesan buruk kepada kehidupannya seumur hidup seperti berasa malu dan emosi yang terganggu.
Sumber: Facebook Public Health Malaysia